Apustua egiten dugu hezkuntza-sistema bidezkoago eta kalitate handiagokoa sendotzen jarraitzearen alde. Inbertsioak egingo ditugu euskal hezkuntza-sistema osoaren digitalizazio integralaren bidean". Iñigo Urkullu lehendakariaren hitzak dira, Eusko Jaurlaritza berria abiatzean, Legebiltzarrean boto kopuruaren gehiengoa bermatzen duten Euzko Alderdi Jeltzalearen eta Euskadiko Alderdi Sozialistaren legebiltzarkideen sostenguarekin. Irakurri gehiago. Hitzetatik ekintzetara pasatzeko garaian gaude, artean gobernuak bi hilabete […]\nGU eta GUK, gara eta egiten dugu, komunitatea, ikastola eta auzoa. Pasa den abenduaren 17an Santa Teresa ikastola-guneko komunitate kooperatiboak aurkeztu zuen liburuan GU eta GUK hori ondo baino hobeto agertu zuen. Ez dago hezkuntza kooperatiboa, herritarra izan gabe. Hezkuntza kooperatiboa jabego kooperatiboa eta metodologia hutsa baino haratago doan praxia da. Hezkuntza kooperatiboaren askotariko ezaugarrien […]\nIkasturte berria abiatzearekin batera, Ametsak betetzeko daudelako izenburua duen liburukia eta bideoa plazaratu ditu Arizmendik, etxe barruan ideiak lantzeko eta sakontzeko asmoz eta etxetik kanpo horiek zabaltzearren eta kontrastea egitearren. Ikasturte osoan zehar izango du zer jorratua. Liburukiaren ataletako bat Gure ametsa da. Komunitatean eta gizartean, oro har, lortu nahi dena era errazean adierazteko ahalegina […]\nMaiz, profesionalen lansari kontuak direla eta, irakurri eta hizpide izaten dugu gizon eta emakume arteko alde nabariegia gertatzen dela, gure eguneroko jardunean horrelakoei gehiegi erreparatzen ez badiegu ere. Ez da oso urrutira joan behar, testuinguru hurbileko gizartearen baitan suertatzen diren hamaika injustiziaren zerrenda luzean agerian agerikoa zaigu desberdintasun hau. Hain zuzen ere, ogibide berean jardun […]


Haur eta Lehen Hezkuntzako irakasleei zuzendutako gida hau LAB sindikaturaen Irakaskuntza arloak plazaratu du, Sexualitate askatzaileak iruten izeneko egitasmoa abiapuntu. Itxaso Torregrosa sexologo eta LABeko kideak egindako gida hasiera baino ez da izango, izan ere, sindikatuaren asmoa da derrigorrezko hezkuntzako ziklo guztietarako ildo honetako gidak eta materialak sortzen jarraitzea.\nOsasunaren Mundu Erakundeak, Unescok edo Europako herrialde aurreratuenek gomendatzen dute sexu hezkuntza legez arautzea modu integralean eta behin eta berriz lantzea adin tarte guztietan. LABek ikusten du halakorik ez dela egiten hemen eta horregatik erabaki du modu propioan material hauek argitaratzea.\nKontsultatu gida hemen:\nSexu heziketari buruzko gida Haur eta Lehen Hezkuntzako irakasleentzat-LAB


Datu pertsonalak babesteari buruz indarrean dagoen araudiak ezarritakoaren arabera, eta, besteak beste, Pazientearen autonomiaren 41/2002 Legearekin eta Euskadiko Osasun eta Kontsumo Sailaren 38/2012 Dekretuarekin (Pazientearen autonomiari eta informazio eta dokumentazio klinikoaren arloko eskubideei eta betebeharrei dagokiena), eta gainerako legeriarekin bat etorrita, honakoa jakinarazten dizugu:\nCentro Médico Zurriola S.L.U.. IFK zk. B75068387 (aurrerantzean, “Sozietatea”).\nNola jarri harremanetan tratamenduaren arduradunarekin?\nHarremanetan jar zaitezke Sozietatearekin aurrez aurre zentroan bertan, edo postaz egoitza sozialean, k/ Gran Vía, 3, PK 20002 Donostia – San Sebastian, edo posta elektronikoz: centro-imqzurriola@imq.es\nNola jarri harremanetan Sozietateko Datuak Babesteko ordezkariarekin (“DBO”)?\nSozietateko DBOrekin posta elektronikoz jar zaitezke harremanetan: dpd@imq.es\nZer nolako datuak erabiltzen ditu Sozietateak?\nSozietateak erabiltzen dituen datuak honako hauek dira: zure identifikazio-datuak eta harremanetarakoak (adib.: izena, abizenak, NAN, telefonoa), zure osasun-datuak, genetikoak edo biometrikoak (adib.: aurrekari medikoak, proba diagnostikoak),zure historia klinikoaren datuak, zure finantza-datuak (adib.: bankuko kontuaren zenbakia) eta adingabeen datuak.\nSozietateak hurrengo helburu hauekin erabiltzen ditu zure datu pertsonalak:\n(i) Zuzenean edo hirugarrenen baten bidez (zerbitzu medikoen beste emaile bat, aseguratzailea, e.a.) eskatu dizkiguzun zerbitzu medikoak ematea, barne daudela prestazioaren kudeaketa administratiboa eta zerbitzu horiek fakturatzea.\n(ii) Zerbitzuaren kalitatea hobetzea; horretarako, gogobetetasun- edo merkatu-inkestak edo azterlanak edo bezeroak ez galtzeko eta/edo fidelizatzeko programak, edo antzekoak egingo dira; edo Bezeroari Arreta emateko Zerbitzura egindako telefono-deiak grabatuko dira).\n(iii) Sozietateak dituen lege-obligazioak betetzea, hala osasun arlokoak nola zerga, kontabilitate e.a. arlokoak.\n(iv) Zu jakinaren gainean egotea, edozein komunikabide erabiliz (adib., posta, telefonoa, faxa, komunikabide elektronikoak, etab.), zure intereseko produktu nahiz zerbitzuei buruz, betiere osasun-sektorerari, sektore soziosanitarioari, lan, osasun, ongizate eta aseguruen arriskuen prebentzioari lotuta badaude (Sozietateak edo, hala badagokio, IMQko sozietateek eskainiak).\n(v) Saiakuntza klinikoetan zure parte-hartzea kudeatzea, berariaz baimena emanez gero.\nZein da Sozietatearen legitimazioa zure datu pertsonalak erabiltzeko?\nAurreko helburu bakoitzetarako zure datuak erabiltzeko oinarri juridikoak hauek dira:\n(i) Helburua (i): (a)zeuk, partikular gisa, edo aseguru-konpainia bateko asegurudun zaren aldetik edo osasun-laguntzaren beste emaile baten deribazioz, Sozietateari eskatutako zerbitzu medikoaren kudeaketa eta kontrola; eta(b) Sozietateak dituen lege-obligazioak betetzea, eta, bereziki, azaroaren 14ko 41/2002 Legeari (informazio eta dokumentazio klinikoaren arloan pazientearen autonomia eta eskubideak eta betebeharrak arautzen dituena) eta Euskadiko Osasun eta Kontsumo Sailaren martxoaren 13ko 38/2012 Dekretuari (historia klinikoari eta osasun-arloko paziente eta profesionalek dokumentazio klinikoaren arloan dituzten eskubide eta obligazioei buruzkoa) dagozkienak.\n(ii) Helburua (ii): Sozietatearen enpresa-interes legitimoa, hauxe: zure zerbitzuen kalitatea hobebetzekobeharrezkoa den informazioa lortzea.\n(iii) Helburua (iii): Sozietateak dituenlege-obligazioak betetzea, hala osasun arlokoak nola zerga, kontabilitate e.a. arlokoak.\n(iv) Helburua (iv): Sozietatearen enpresa-interes legitimoa, hauxe: zuretzat interesgarri izan daitezkeen produktu edo zerbitzuei buruz jakinaren gainean egotea eta, IMQ taldeko sozietateek eskainitako produktu edo zerbitzuen kasuan, zure berariazko baimena.\nHelburua (v): pazientearen berariazko baimena. Interes legitimoan oinarritutako tratamendu oro Sozietateak egiten du datu pertsonalak, ohorea eta intimitate pertsonala nahiz familiakoa babesteko duzun eskubidea errespetatuta, eta errespetu hori bermatzeko neurriak hartuko dira. Edonola ere, kontuan hartu behar duzu beti erabil daitekeela aurka egiteko eskubidea (aurrerago deskribatu bezala).\nNori jakinaraziko zaizkio datu pertsonalak?\nSozietateak, tratamenduaren arduradun den aldetik, ez dizkie zure datu pertsonalak hirugarrenei lagako, salbu eta lege-obligaziorik badagoedo lagapena beharrezkoa bada kontratu-harremana betearazteko. Aurrekoari lotuta, Sozietateakkasuan kasuko datu interesgarriak, eta horiek bakarrik, jakinarazi ahal izango dizkie (legeria aplikagarria betez eta beharrezkoa bada kontratu-harremana betearazteko) honako hartzaile hauei:\n(i) Zerbitzu medikoen emaileak eta osasun-zerbitzu edo -materialen hornitzaileak, jarduera osasun-laguntza ematea bada (adib., protesiak egitea, farmazia, proba analitikoak eta beste proba diagnostiko eta tratamendu batzuk),osasun-laguntza integrala eta egokia eskaintzeko eta/edo zure osasun-laguntza gorde eta jarraipena emateko (adibidez, pazientea beste osasun zentro batzuetara eraman behar bada).\n(ii) Bankuak edo finantza-entitateak,emandako zerbitzuen kobraketa kudeatzeko.\n(iii) Aseguru-entitateak(Sozietatearen zerbitzuak ematen badira zeu onuraduna zaren aseguru-poliza baten estalduraren babespean), dagokion entitateak emandako osasun-zerbitzuaren berri izan dezan eta sor daitezkeen karguei eta/edo erantzukizunari aurre egin diezaieten zuk harekin sinatutako kontratuko baldintzen arabera, kontratuaren estaldura aztertzeko, iruzurra prebenitzeko eta lege-obligazio aplikagarriak betetzeko (uztailaren 14ko 20/2015 Legean jasotakoarekin bat, aseguru- eta berraseguru-entitateen ordenamenduari, gainbegiratzeari eta kaudimenari buruzkoa). Jakinarazten dizugu zu datuak lagatzearen aurka egonez gero, Sozietateakezingo dizula zerbitzua eman zure aseguru-konpainiarekin kontratatuta duzun aseguru-polizaren estalduraren babespean,eta eskatutako zerbitzua ordaindu beharko duzula.\n(iv) Agintariak, administrazio publikoak, gizarte segurantzaeta, hala badagokio,epaileak edo auzitegiak, lege-obligazio aplikagarriak betetzeko.\n(v) Zure senitartekoak, odol-ahaidetasun edo ezkontza-ahaidetasunezko bigarren mailaraino, hala badagokio, lan arloko edo funtzionario publikoen araudia betetzeko,senitartekoen gaixotasuna dela-eta, har daitezkeen baimenei dagokienez. Bestalde, jakinarazten dizugu, zerbitzu hobea emate aldera, Sozietateak INFO 33+ aplikazio informatikoan kokatuta dituela pazienteen historia klinikoak (geroko eguneratzeak edo izen komertzialean egondako aldaketak barne). Aplikazio hori erabiltzearen ondorioz, pazienteak IMQ Taldeari lotutako beste profesional batzuengana edo beste osasun-zentro batzuetara joz gero, (uneoro www.info33.grupoimq.esedo www.grupoimq.es daudenak), eta horiei ere aldez aurretik berariazko baimena emanez gero historia klinikoa INFO 33+ aplikazioan edo bateragarriak diren aplikazio informatikoetan sartzeko, profesional edo osasun-zentro horiek haren historia kliniko osoan sartu ahal izango dira (edo, hala badagokio, sinatzaileak emandako datuen jabe diren ordezkatuarena edo hirugarren pertsonena).Baimena ematen ez badu, gerta liteke Sozietateak eman dezakeen zerbitzuen norainokoa mugatua izatea eta, une jakin batzuetan, zerbitzuak ezin eman izatea. Era gehigarrian, pazientea IGUALATORIO MÉDICO QUIRÚRGICO, S.A. DE SEGUROS Y REASEGUROSeko aseguruduna bada, haren datu pertsonaletako batzuk (INFO33+ aplikazioan daudenak) anonimizatu eta laga ahal izango zaizkio IGUALATORIO MÉDICO QUIRÚRGICO, S.A. DE SEGUROS Y REASEGUROS entitateari, eskainitako produktu eta zerbitzuen kudeaketa ikertu eta hobetzeko azterlanak egiteko helburuarekin. Azkenik, jakinarazten dizugu, zerbitzu hobea emate aldera, zure datu pertsonaletan sar daitezkeen kanpo hornitzaileen zerbitzuak (adibidez, zerbitzu informatikoen hornitzaileak)kontratatzen dituelaSozietateak (edonola ere, Sozietatearen jarraibideen kontura eta haiekin bat),tratamenduaren arduradun diren aldetik. Arduradun horietako batzuk, “hodei-informatikako” zerbitzuen emaileak barne, Europar Batasunetik kanpo kokatuta egon daitezke edo Europar Batasunetik kanpoko baliabideak izaneta, beraz, babes-maila baliokidea ematen ez duten lurraldeetan. Kasu horietan, Sozietateak bermatzen du EU-USPrivacy Shieldakordioak edo antzeko beste berme batek babesten dituela hornitzaileak,legeria aplikagarriarekin bat.\nHirugarrenek jasotako zure datuetan sar gaitezke?\nEskatu duzun zerbitzua emateko, gerta liteke Sozietatea zure identifikazio-, finantza-, adingabeen, osasun-datuetan, genetikoetan edo biometrikoetan sartu behar izatea,tratamenduaren beste arduradun batzuek eskatuta (adib.aseguru-konpainiak, emango dizuten zerbitzuaren jarraibideak eman dizkizuten medikuak edoproba diagnostikoak egin dituzun zentroak, etab.). Horrelakoetan, zerbitzua emateko eta datuen proportzionaltasun eta minimizatze printzipioak errespetatuz lege-obligazioak betetzeko unean-unean beharrezkoa den informazioa eskatuko die Sozietateak tratamenduaren beste arduradunei. Era berean, gerta liteke Sozietateak legezko edo borondatezko ordezkariarengandik jaso izana,eta horrek adierazi eta bermatzen du baimena eman diotela datuak Sozietateari emateko, azken horrek agiri honetan jasotakoarekin bat erabil ditzan, eta berariaz jakinarazi diola agiri honetan adierazitako datuen tratamenduari buruzko gai guztien edukia, eta konpromisoa hartzen duela uneoro, eta hark eskatuta, Sozietateari baimen idatzia emateko.\nZenbat denboraz gorde ditugu zure datu pertsonalak?\nKontratu-harremanak edo zerbitzuen prestazioak dirauen bitartean gordeko ditu Sozietateak zure datu pertsonalak. Behin kontratu-harremana bukatuta, hala badagokio, legeak ezarritako epeetan edo Sozietatearentzat erantzukinak egon daitezkeen epealdietan gordeko ditugu zure datu pertsonalak. Behin epe horiek igarota, zure datuak ezabatu egingo dira indarrean dagoen legeriak ezarritako prozedurarekin bat, salbu eta datuok erabat anonimizatu baldin badira, araudi aplikagarriarekin bat, estatistika- edo ikerkuntza-helburuetarako.\nZeintzuk dira zure eskubideak eman dizkiguzun datuekiko?\nDatu pertsonalak erabili, zuzendu, ezabatu, mugatu eta aurkaratzeko eskubideen titularra da interesatua, baita horien eramangarritasunaren eskubidearena ere. Halaber, interesatuak uneoro ken dezake emandako baimena, eta horrek ez dio eragingo kendu aurretiko baimenean oinarritutako tratamenduaren zilegitasunari. Zure datu pertsonalekiko eskubide horiek erabiltzeko, eta Sozietatea datuen tratamenduaren arduraduna dena, datuen titularrak honako kanal hauek erabil ditzake: aurrez aurre zentroan bertan, edo postazharen egoitza sozialean, k/ Gran Via, 1, PK 20002 Donostia – San Sebastian edo posta elektronikoz centro-imqzurriola@imq.es. Edonola ere, atxiki behar duzu beti zure NANren kopia irakurgarria edo zure nortasuna ofizialki egiaztatzen duen beste agiri bat). Doakoa da eskubide horiek erabiltzea. Halaber, uste baduzu Sozietateak ez dituela erabili zure datu pertsonalak araudi aplikagarriarekin bat, Sozietateko Datuak Babesteko ordezkariarekin jar zaitezke harremanetandpd@imq.es eta erreklamazioa aurkeztu Datuak Babesteko Espainiako Bulegoan (www.aepd.es).


Ferreriasko Jaietako zozketaren zenbaki saritua\nDantza, erraldoiak, buruhandiak,... izan dira\nZerrajerako jaiek sarraila ireki dute eta jendartean ospatu dira\nAurten ere Zerrajerako lagunek egitaraua antolatu dute, eta ostiralean ospatu zuten giro onean.\nInurri koloretsuak bezala\nAuzolanean eta alai eroaten dabiltza koadrilak makala\nAurten makalaren kalejira Uarkapetik abiatu da, hain zuzen, Herri bazkaria ospatu den lekutik.\nHerri bazkarian 400 neska-mutil baino gehiago\nKoadrilek, auzolanean eta alai, makala eraman dute [Bideoak]\n400 gazte baino gehiago bazkaldu dute elkarrekin Biterin, eta ondoren makala-poteoaren bidez, zuhaitza plazaratu dute. Bertan, "Porru" eta beste langileen laguntzaz, nahiko erraz igo dute makala. Hori lortzean, koadrilek pozarren dantzaka, oihuka, kantuka, saltoka,... hasi dira. Gora Sanjoanak!\nHerritar ugari bildu da Zaldibarren herri probak ikusteko\nErakustaldi aparta egin dute kirolari ezberdinek Zaldibarren. Harri-jasotzaileak, aizkora eta trontza izan dira protagonista, bertaratutakoen txaloak eraginez.\nJaixetako aplikaziñua santamasak.eus webean\nPilotari profesionalak, puntako bertsolarixak,... arituko die Santamasetan! [jai-programa]\nGutxienez 1351. urtetik Arrasatek ospatzen dauen azoka nagusi honetako aurtengo nobedadeak die ganaduaren eta hegaztien ferixak batuko diela, artisau azoka bi gunetan jarriko dala,... Gainera, aurten Olentzerori lagunketan Basandere be etorriko jaku. Ondo pasau!\nArrasate jaiak ospatzen hasia da\nSanjoanetako egitaraua prest dago, on egin!\nAurten ere ekitaldi mordo bat antolatu dira, adin ezberdinetako lagunentzat gozagarri.


Behin betiko ala behin-behineko? | Labayru Fundazioa\nArgitaratze data: 2022-06-03 Etiketak: behin-behinekotasuna, berehalakotasuna, erantzukizuna, konpromisoa\nBizitzaren beste arlo batzuetan ere antzeko zerbait gertatzen da. Hala nola, erlijiosoek behin betiko egiten duten boto ageriak hautsi egiten dira. Eta, halaber, erraz urratzen edo eteten dira hitzez edo idatziz egiten diren akordio eta promesak.\nGazte asko konprometitu zen gerra zibilean, eta gudari engaiatu, beren herrialdearen alde borrokatzeko. Hainbat boluntario atzerritarrek ere hartu zuten parte II. Errepublikaren alde. Uste dut horrelakorik edo antzekorik imajinaezina dela orain.\nMeza berriaren oroigarria. Labayruren Argazki Artxiboa.\nGertaerak arin zaharkituta geratzen diren mundu batean bizi gara. Eta, gainera, oroimenak aldatu egiten ditu oroitzapenak. Kontua da gaur gertatzen dena gaur-biharretan zahartzen dela. Oroimena galtzea oso gaitz larria da; iraganak gidatu behar lituzke oraina eta etorkizuna, bestela gure bizitza ezegonkorra litzatekeelako denborak aurrera egin ahala.\nEzin digula inork ez ezerk minik egin sinesten dugu umetan, gurasoak ditugulako ondotxoan laguntzeko, defendatzeko eta gure zalantzak eta kontraesanak argitzeko; geure burua hilezkortzat izaten dugu gaztetan; baina, urteak joan urteak etorri, gure usterik sendoenak ere zalantzan jartzen ditugu, eta eszeptikoagoak bihurtzen gara. Eta, orduan, arestian aipatu dugun autorearen El olvido que seremos lanaren izenburuak dioenaz jabetzen gara.\nTheodor Kallifatides-ek idatzi duenez: “Berehalakotasunaren aroa nagusitu da. Eternitatea ez dago modan”.\n2022-05-27 Hurrengo artikulua


Aita batekin gizon-emakumeon garapena eta historia errepasatu ditugu - Gipuzkoako Eskola Txikiak - Gipuzkoako Eskola Txikiak eskola, herri eta auzo txikiak bizirik!\n1 minutuko irakurketa (125 hitz)\nAita batekin gizon-emakumeon garapena eta historia errepasatu ditugu\nOsteguna, 05 Martxoa 2020\nAtzo arratsaldean Esploratzaileen gelako (hau da, 5. eta 6. mailako ikasleen taldeko) guraso bat gurean izan zen.\nHistoriako aroen eta gizon-emakumeon garapenaz ezagun ditugun ezaugarri nagusiak gelan, tertulia kurrikularren bidez lantzen ari garela kontuan izanik, izugarri jarduera polita prestatu zigun gainera. Denbora ardatz erraldoi bat aurkeztu zigun Ereñotzuko frontoiko bi pareta oso erabiliz, historiako garai bakoitzak hartzen duen lekua nolabaiteko eskala erraldoiean ikus genezan. Gainera gure espeziearen eraldaketez momentuz dakiguna azaltzen ere ahalegindu zen, oso ikuspegi aberasgarria eskainiz.\nTalde osoak asko ikasi, barneratu eta hausnartzeko aukera paregabea izan zuen, bakoitzak bere neurrian eta norbere "gatza eta piperra" jarrita ikasi genuela argi badugu ere.\nEa horrelako jarduera politez gure ikaskuntza prozesua indartu eta osatzeko baliatzen jarraitzerik dugun! Gainera, zer hoberik gurasoekin bat eginda aurrera egitea baino!\nGuztion izenean, eskerrik asko!\nOharra: egin klik irudian argazki gehiago ikusteko.\nNewtonen legea proban jarri dugu guk sortutako "es...\nOstirala, 26 Martxoa 2021 HASIERA ZIKLOKOEN IRTEERAK\naste santua ikastaroa GABONAK inurria gona kontaketa park arotzenea Guraso elkartea marrazoak lorez EURIA MUSIKARIA altxorraren kutxa platanoa tresneria 21 osteguna eskea eguraldia tailerra ilusio hitzkuntza irteera olentzero egunerokoa AGENDA ereñotzu TXITAK INKUBADORAN from angiozar eskola on Vimeo. kutxa intsektua adin txangoa zapaburu proiektua bizipenak baserria UDALETXEA #ESKOLA FESTA klipa oilasko TOPAKETAK txiki Txirrita duatloi bisita ekitaldi yogurra BALEA klima oporrak ARGAZKIAK AUTOBUSA baratza tomatea paseotxoa Igeldo altxorra IBILBIDEA igeriketa KORRIKA europa bizimodua txistorra aldaketa GAZTAÑAGA zuhaitz AKURIUM gorria familia artoa hiruhilekoa MUTIL lana liburu LAGUNTXO xumea munduko eskola MOZORROA SOKATIRA txandaka bolondres barria danbor bidaia science NEURKETA ikasleak festa planeta ipuin santa KIROL saskia topaketa antzerkia programa sariduna ELURRA SUKALDEA bixita kontalari igela udaberria Ostadar bideo ipuinak nazioarteko TRIPAKADA grabazioa HaurHezkuntza ipuina PROIEKTUAK etxea AZTERTZEN bizirik liburua ageda murala HAMAIKETAKOA zaindu sukaldaritza ukendua GOZATU esperimentu PAILAZOAK ingelera TOLOSA JOLASA down GAZTAINA mad txokolatea katu porrotx mari pirritx natura EMAKUMEA AMANCAY PETER PAN koplak errezeta batidoa gonbidatu martxoa Imanol Mercero JAIA abenturak Ereñotzu COOKING ZABORRA IBAIA imanol unitate futbol zozketa BERDINTASUNA liga koloreak basoa Musika JANARIA JANA eguraldi eguna neska inauteria proiektu hiriburu #irteera euskara amaia GIZON ENTSALADA hirutxulo san sebastian KRISTINAENEA Introduzca el texto aquí sindromea zientzia Martxoak 8 ingurunea Elkarrizketak BIKAINA irudia zelai urtebetetzea GELAK didaktikoa tanborrada


Joxe Mari Iturralde idazlea LHko 6. mailako ikasleekin - Asti Leku ikastola\nHome » Albisteak » Astiberri » Joxe Mari Iturralde idazlea LHko 6. mailako ikasleekin\nJoxe Mari Iturralde idazlea LHko 6. mailako ikasleekin\n17 Aza, 2017 in Astiberri by Admin\nAstearte honetan LHko seigarren mailako ikasleek Joxe Mari Iturralde idazle tolosarraren bisita izan dute.\nIturraldek ibilbide handiko idazlea da eta liburu asko idatzi ditu. Oraingo hitzaldi honetan Nire lagunaren gezurrak liburua eduki dute aztergai. Idazlea eta ikasleen artean oso giro polita sortu zen; ekarpenak eta galderak ez ziren falta izan.\nGure eskerrik beroenak Joxe Mari Iturralderi.


barren.eus - Idazlan lehiaketan saritutako 28 neska-mutilek jaso dute saria, hiru txandatan banatuta\nElgoibarko Udalak, Kultura, Euskara, eta Haur, Nerabe eta Gazteen Sustapeneko Sailen bitartez, antolaturiko III. Idazlan lehiaketaren helburua ikasleen artean euskaraz idazteko trebetasuna sustatzea dela nabarmendu dute antolatzaileek, eta epaimahaiak esandakoaren arabera, maila ona erakutsi dute ikasleek. Epaimahaia herriko literaturzale eta idazleek osatu dute, hala nola, Jasone Osorok, Jon Eugik eta Iñigo Otañok. Epaimahaiari eta eskoletako arduradunei ere eskerrak eman dizkiete antolatzaileek egindako lanagatik.\n• Epaimahaikideen balorazioa\nAne Beitia alkateak sarrera egin ondoren, hitza eman die epaimahaikoei euren balorazioaren berri emateko. Hauek esandakoaren arabera, parte-hartzea nabarmena izan da, eta maila ere "oso ona". Gainera, aldaketa klimatikoa, integrazioa eta berdintasuna bezalako kezkak gure gazteen buruetan dabiltzala ikusi dute, eta horrek bereziki poztu ditu. "Hirugarren edizioa dugu hau eta hainbat izen urterik urte errepikatu dira, hau da, Elgoibarren idazteko talentua duten haur eta gazteak daude eta horiek bereziki zaindu eta mimatu behar dira. Amaitzeko, beste behin ikusi da neskak nabarmentzen direla eta horren inguruan bi gauza esan nahi genituzke. Batetik, jarrai dezatela zaletasuna lantzen, oraindik ere urria baita emakumeen presentzia euskal letretan eta, bestetik, bereziki nerabeen artean mutilak animatu nahi ditugu idaztera, ziur baikaude asko direla letretarako zaletasuna eta erraztasuna dutenak”.\n• Sari banaketa ezhoikoa\nSari banaketa ekitaldi berezia izan da gaurkoa, koronabirusaren pandemiak hala behartuta. Saritutako neska-mutilak hiru txandatan banatuta sartu dira Aita Agirreko areto nagusira, sariak jasotzera, denak maskarak jantzita. Barruan, lurrean gurutze batekin markatuta zegoen sarituak kokatu beharreko leku zehatza. Hala, udal agintari zein epaimahikideek hiru bider errepikatu behar izan dituzte euren berbak, eta ezin izan dizkiete sarituei sariak eskura eman. Saritu bakoitzak hartu du zegokion saria mahai batetik.\n• Aurreko edizioetan saritutako lanen liburuxka\nJarraian, sarituen berri eman dute, eta saritu bakoitzak bere saria jaso du: erosketa bonua, diploma eta liburuak.


About Us - Shandong Honglu Heavy Industria, LTD\nShandong honglu heavy industria co., LTD., Shandong tang taldean, talde co afiliatuta., LTD., 1956 urtean sortu zen, enpresa langileek hiru mila pertsona, tekniko ikerketa eta garapen hirurehun pertsona baino gehiago talde, ekoizpen-lerroak aurreratu du , tailerra, soldadura tailerra, estanpazioa tailerra estaldura, ekoizpen, ikerketa eta garapen esperientzia aberatsa du.\nGure enpresaren ikerketa eta garapen industria astunak etxeko meatze leherketa-froga ingeniaritza makineria enpresaren fabrikazio goiztiarrena da, enpresaren eta bere teknologia ikerketa independente eta garapena, jabetza intelektualaren independente eskubideekin, guztia meatze nagusiak rubber_tyred garraio elkarte kidea da industria benchmarking enpresen elkarteak onartu.\nAnBiao hasieran produktuaren ziurtagiria, sailkatuek ziurtagiria arduratzen tan sortua, produktu guztiak nazio segurtasun zentro konplexuak ikuskaritza teknikoak izan da, da etxeko enpresa goiztiarrena lortu nirea leherketa-froga ziurtagiria. Segurtasun Nazionaleko ikuskatzeko zentro eta segurtasuna gainbegiratzea Bureau joint gune berrikuspena, enpresak datu teknikoak, hainbat ekipamendu, ekoizpen-ahalmena, eta 100 baino gehiago software eta hardware.The enpresaren produktu multzo osoa zeharkatzen bidez zabalduena ikatza nirea erabiltzen dira, fosfato mea , burdina eta urrezko nirea. Ibilgailua eta bere atalak, sistemak eta beste proiektu jaso nazional patente ziurtagiria.\nSegurtasun ikatz mine eta nirea baldintzak nazionala bezala, nirea gero eta gehiago garraio ekipamendu baldintza handiko bihurtzen ari da, gure enpresak leherketa-froga eta hezea balaztatze garraio materialaren ekoizpena nirea nazional segurtasuna eskakizunei egokituko da, a aukera produktu askoren talde handi da. Enpresa da, etxean oinarritutako eta munduko doa. Herrialdearen garapen ekonomikoaren estrategia jarraituz, hornidura albo erreforma pixkanaka sakon eta energia-industria berria, egonkorra etxeko meatze-merkatuan, jarraitu produktu berriak energia produktuaren kontzientzia eta salmenta hobetzeko garatzeko. Aktiboki diseinua erdiko Asia, hego Asia atzerriko merkatuan. Eta Errusia, Myanmar, Filipinak eta beste herrialde enpresa harremanak ezarri dituzte.\nshandong honglu heavy industria co., LTD.Located meatzaritza I + G eta makineria eta piezak fabrikatzeko, atxikitzea "erantzukizuna, berrikuntza, fidagarriak" garapen kontzeptua, atxikitzen du "fina eta indartsuagoa egin, ez luzea" garapenean politikaren, konpromisoa hartu du etxeko lehen mailako, nazioartean ezagunak ingeniaritza makineria enpresek bihurtzeko.\nSalmenta telefonoa: 13573380599.\nHelbidea: no . 1 meishan road, zibo garapen ekonomiko gunea, Zibo hiriaren, Shandong probintzian.


215. zk., 2020ko urriaren 30a, ostirala\nPDF (365 KB - 13 orri.)\nJokoa gizarte-, jolas- eta dibertsio-jardueratzat jotzen da eta joko patologiko bihur daiteke jokalariak askatasun emozionala galtzen duenean eta horrek haren jokabidean zuzeneko eragina daukanean. Oso nahasmendu ezgaitzailea, progresiboa eta kronikoa bihurtzen da eta norberaren, familiaren, gizarte-arloko eta lan-arloko narriadura eragiten du. Beraz, osasun publikoko arazo bilakatzen da.\nEuskal Autonomia Erkidegoko Jokoaren Erregelamendu Orokorrak, uztailaren 27ko 120/2016 Dekretuaren bidez onetsiak, joko arduratsuaren printzipioak ezartzen ditu 10. artikuluan.\nJokoa Arautzeko Agintaritzak jokalarien eskubideak bermatuko ditu eta joko arduratsua sustatuko du; horretarako, prebentzio- eta heziketa-kanpainak bultzatu eta babestuko ditu, eta prebentzio- eta laguntza-programetan esku hartuko du Osasun arloko sail eskudunarekin, toki-administrazioekin eta jokabide adikzioak artatzen dituzten elkarteekin elkarlanean.\nIrabazi-asmorik gabeko elkarteek joko patologikoaren eremuan egiten dituzten jarduketak azpimarragarriak dira eta eraginkortasuna aitortzen zaie. Kontuan izanik Osasun Sailak diruz laguntzen dituela erakunde horiek adikzioen prebentzio selektibo, agindutako eta asistentzialaren eremuan egiten dituzten jarduerak, deialdi honen helburua da informazio eta prebentzio unibertsaleko jarduketetarako dirulaguntzak ematea.\nDeialdi hau Euskal Autonomia Erkidegoan dirulaguntzen eta laguntzen arloan indarrean dagoen araudiaren babesean egiten da. Hain zuzen, xedapen hauetan dago bilduta: azaroaren 11ko 1/1997 Legegintzako Dekretuaren (Euskadiko Ogasun Nagusiaren Antolarauei buruzko Legearen testu bategina –EONALTB– onartzen duenaren) IV. titulua, Dirulaguntzei buruzko Lege Orokorra (azaroaren 17ko 38/2003 Legea) eta aipatutako legearen erregelamendua onartzen duen Errege Dekretua (uztailaren 21eko 887/2006 Errege Dekretua).\n1.– Agindu honen xedea da joko patologikoari buruzko informazio eta prebentzio unibertsaleko jarduerak egiten dituzten irabazi-asmorik gabeko erakundeei dirulaguntzak norgehiagoka-araubidean emateko baldintzak eta 2020. urterako dirulaguntza horien deialdia arautzea.\n2.– Dirulaguntza honen helburua da irabazi-asmorik gabeko erakundeek jokoari lotutako jokabide arriskutsu eta arazotsuei buruz egiten dituzten informazio eta prebentzio unibertsaleko jarduerei eusten laguntzea. Honako hau jotzen da prebentzio unibertsaltzat: biztanleria orokorrari zuzentzen zaiona eta osasunaren sustapenaren bidez egiten dena, jokoari lotutako adikziozko portaerek dakartzaten arazoei buruzko ezagutza sortzeko eta orientazioa emateko.\n3.– Agindua bat dator 2020ko Segurtasun Sailaren Dirulaguntzen Plan Estrategikoan, 2020ko urtarrilaren 30eko aginduaren bidez onartutakoan, ezarritako jarraibideekin.\n2. artikulua.– Emakidarako baliabide ekonomikoak eta muga.\nAgindu hau betetzeko, gehienez ere 200.000 euro xedatuko dira, abenduaren 27ko 13/2019 Legearen bidez onartutako EAEren 2020ko aurrekontuetan kontsignatuak.\nNorgehiagoka-araubidean, joko patologikoari buruzko informazio eta prebentzio unibertsaleko jarduerak, biztanleria orokorrera zuzenduta daudenak eta joko patologikoa sor dezaketen aztura edo jokabideetarako sustagarria kentzeko helburua daukatenak, egiten dituzten irabazi-asmorik gabeko erakundeek heldu ahalko diete agindu honetan xedatutako laguntzei, jarduerok 2020. urtean egiten badituzte eta betekizun hauek betetzen badituzte:\nb) Irabazi-asmorik gabekoak izan behar dute, edozein dutela ere forma juridikoa: elkartea, fundazioa, gizarte-ekimeneko kooperatiba edo irabazi-asmorik gabeko besteren bat; gainera, helburu publiko bat edo gizarte-intereseko helburu bat lortzea sustatu behar dute. Irabazi-asmorik ezak erakundearen estatutuetan jasota egon behar du.\nd) Azaroaren 11ko 1/1997 Legegintza Dekretuak (Euskadiko Ogasun Nagusiaren Antolarauei buruzko Legearen testu bategina onartzen duenak) 50.6 artikuluan eta azaroaren 17ko 38/2003 Legeak 13. artikuluan ezarritako betekizun orokorrak bete behar dituzte eta ez dute azken artikulu horren 2. eta 3. apartatuetan aipatutako ezein inguruabarretan egon behar.\n4. artikulua.– Diruz lagundu daitezkeen proiektuak.\n1.– Agindu honen ondorioetarako, joko patologikoari buruzko informazio eta prebentzio unibertsaleko proiektutzat joko dira xede hauek dituzten ekintzak zertzen dituztenak:\na) Joko patologikoaren arriskuarekiko kalteberatasun-egoerak detektatzea.\nb) Joko arduratsuaren ezaugarriei buruzko ezagutza sustatzea.\nc) Joko arazotsuan, gehiegizko jokoan eta joko patologikoan aritzeko arrisku-egoeraren adierazleei buruzko eta jokoak adikzioa sortzeko duen ahalmenean eragin handiena duten faktoreei buruzko ezagutza sustatzea.\nd) Teknologia berriek jokorako dakartzaten arriskuen berri ematea.\ne) Joko patologikoaren aurka borrokatzeko jarduera eta baliabide publikoak eta pribatuak zabaltzea.\n2.– Proiektuek kolektibo hauek izan ahalko dituzte xede:\n– Gazteak eta nerabeak.\n3.– 2020ko urtarrilaren 1etik abenduaren 31ra arte burututako proiektuak lagundu ahalko dira diruz.\n1.– Agindu honen bidez araututako dirulaguntzak ematea bateragarria izango da jarduera bera finantzatzeko beste administrazio batzuek edo beste erakunde publiko zein pribatu batzuek ematen dituzten beste dirulaguntza, laguntza, diru-sarrera edo baliabide batzuk eskuratzearekin. Administrazio honetako beste erakunde batzuek emandako beste dirulaguntza edo laguntza batzuekin ere izango dira bateragarriak. Dirulaguntzen zenbatekoak ezingo du gainditu erakunde onuradunak garatu beharreko jardueraren kostua, beste administrazio edo erakunde publiko edo pribatu batzuek emandako dirulaguntzekin edo laguntzekin batera bada ere.\n2.– Aurrekoaren ondorioetarako, eskaerarekin batera, erantzukizunpeko adierazpena aurkeztu beharko da; horren bidez, adierazi beharko da helburu bera lortzeko bestelako finantzaketa-iturririk dagoen ala ez, iturri horien zenbatekoa eta, hala badagokio, oraindik ebatzi beharreko dirulaguntzen eskaerarik dagoen ala ez, agindu honen 8. artikuluarekin bat etorriz.\n3.– Lortutako laguntza eta dirulaguntza guztien batura jardueraren aurrekontu osoa baino handiagoa baldin bada, dirulaguntza txikiagoa emango da, gehiegizko zenbatekoa kenduta.\n1.– Erakunde interesdunek bide elektronikoez egingo dituzte eskaerak, kontsultak eta prozedura honetako izapide guztiak.\n2.– Jakinarazpenak bide elektronikoez egingo dira, Euskal Autonomia Erkidegoko Administrazio Publikoaren egoitza elektronikoko «Nire karpeta» atalaren bidez: https://www.euskadi.eus/nire-karpeta/web01-sede/eu/. Jakinarazpen-sistemak ahalbidetuko du egiaztatzea zer egunetan eta zer ordutan jarri zaion eskuragarri jakinarazten den egintza erakunde interesdunari edo, hala badagokio, legezko ordezkariari edo baimendutako pertsonari, eta noiz ikusi duen haren edukia; une horretatik aurrera, jakinarazpena egindakotzat joko da. Eskuragarri jarri dela frogatuta dagoenean eta edukia ikusi gabe hamar egun natural igarotzen direnean, jakinarazpena arbuiatu dela ondorioztatu, eta izapidea egindakotzat joko da. Beraz, prozedurak aurrera egingo du, ofizioz edo hartzaileak eskatuta jakinarazpena ikustea teknikoki edo materialki ezinezkoa izan dela egiaztatu ezean.\n3.– Laguntza hauek izapidetzeko bide elektronikoen erabilera lege hauen bidez arautuko da: Administrazio Publikoen Administrazio Prozedura Erkidearen Legea (urriaren 1eko 39/2015), Sektore Publikoaren Araubide Juridikoaren Legea (urriaren 1eko 40/2015) eta Administrazio Elektronikoari buruzko Dekretua (otsailaren 21eko 21/2012).\n4.– Izapidetze elektronikoa eta bide elektronikoak erabiltzeko jarraibideak Euskal Autonomia Erkidegoko Administrazio Publikoaren egoitza elektronikoan egongo dira eskuragarri, hain zuzen, helbide honetan: https://www.euskadi.eus/egoitza-elektronikoa/\n7. artikulua.– Eskaeren aurkezpena: modua eta epea.\n1.– Eskaerak aurkezteko epea hilabetekoa izango da, agindu hau EHAAn argitaratu eta hurrengo egunetik aurrera zenbatzen hasita.\n2.– Aurkeztutako laguntza-eskaerak eta gainerako dokumentazioa, informazioa eta prozedura Euskal Autonomia Erkidegoko Administrazio Publikoaren egoitza elektronikoan egongo dira eskuragarri, hain zuzen https://www.euskadi.eus/diru_laguntza/2020/joko-patologikoari-aurre-egiteko-dirulaguntzak/web01-tramite/eu, agindu honen 6. artikuluan xedatutako izapidetze elektronikoaren jarraibideetan garatutako prozeduraren eta jarduketen arabera.\nEuskal Autonomia Erkidegoko Administrazio Publikoaren egoitza elektronikoan onartutako identifikazio eta sinadura elektronikorako bideak helbide hauetan daude eskuragarri: https://www.euskadi.eus/certificados-electronicos edo https://www.euskadi.eus/ziurtagiri-elektronikoak\n3.– Eskaeraren osteko izapide elektronikoak, jakinarazpenak barne, Euskal Autonomia Erkidegoko Administrazio Publikoaren egoitza elektronikoko «Nire karpeta» atalaren bidez egingo dira: https://www.euskadi.eus/nire-karpeta/web01-sede/eu/\n4.– Eskaerak, agindu honen 8. artikuluaren arabera erantsi behar den dokumentazio osagarriarekin batera, erakunde interesdunaren legezko ordezkariaren sinadura elektronikoarekin aurkeztuko dira. Eskaerak Euskal Autonomia Erkidegoko Administrazio Publikoaren egoitza elektronikoan daude eskuragarri, www.euskadi.eus helbidean\nEra berean, ordezkari baten bidez izapidetu ahalko da elektronikoki. Horretarako, ordezkaritza Eusko Jaurlaritzaren Ordezkarien Erregistroan inskribatu beharko da; helbide hauetan atzi daiteke: https://www.euskadi.eus/representantes eta https://www.euskadi.eus/ordezkariak\n5.– Erakunde eskatzaileek aukeratzen duten hizkuntzan aurkeztu ahalko dituzte laguntza-eskaera eta erantsi behar den dokumentazioa. Era berean, erakunde eskatzaileak hautatutako hizkuntza erabiliko da laguntza-eskaeraren ondoriozko jarduketetan eta prozedura osoan, Euskararen Erabilera Normalizatzeko Oinarrizko Legeak (azaroaren 24ko 10/1982 Legeak) ezartzen duen moduan.\n6.– Bai laguntza ematean bai ordainketak egitean eskatzaileek tributu-betebeharrak eta Gizarte Segurantzarekikoak betetzen dituztela automatikoki egiaztatuko du organo kudeatzaileak, behar adina aldiz, eskatzaileek baimenik eman behar izan gabe, Euskadiko Ogasun Nagusiaren Antolarauei buruzko Legearen testu bateginak (azaroaren 11ko 1/1997 Legegintza Dekretuaren bidez onartuak) 50.3 artikuluan ezarritakoa aplikatuz. Hala ere, eskatzaileak berariaz ukatu ahalko du baimen hori. Halakorik egiten baldin badu, dagozkion egiaztapenak aurkeztu beharko ditu.\n7.– Eskaeretan adierazi ahalko da laguntza eskatu duen erakundeak baimena ematen diola berariaz Joko eta Ikuskizun Zuzendaritzari datuak edo dokumentuak eskuratzeko edo egiaztatzeko, hargatik eragotzi gabe Administrazio Publikoak egiaztatzeko, kontrolatzeko eta ikuskatzeko dituen ahalmenak.\n8.– Agindu honetan aipatutako erantzukizunpeko adierazpen guztietan jasotako datuak egiazkoak direla frogatu beharko dute onuradun izateko proposatzen diren pertsonek, dena delako laguntza edo dirulaguntza emateko prozedura ebatzi baino lehen frogatu ere, dagozkien agiriak aurkeztuz edo organo kudeatzaileari dokumentazioa egiaztatzeko baimena emanez.\n9.– Eskaerak aurkezteak esan nahi du deialdi honen oinarriek zehazten dituzten baldintzak berariaz eta formalki onartzen direla.\n8. artikulua.– Eskaeren edukia.\n1.– Euskadiko Ogasun Nagusiaren Antolarauei buruzko Legearen testu bateginak (azaroaren 11ko 1/1997 Legegintza Dekretuaren bidez onartuak) 50.6 artikuluan eta Dirulaguntzei buruzko Lege Orokorrak (azaroaren 17ko 38/2003 Legeak) 13.7 artikuluan ezarritakoa aplikatuz, erantzukizunpeko adierazpenaren bidez, pertsona eskatzaileak betekizun hauek egiaztatuko ditu eskaera-orri normalizatuan:\na) Beste edozein administrazio edo erakunde publiko zein pribatuk helburu bererako eskainitako dirulaguntzarik, laguntzarik, diru-sarrerarik edo bestelako baliabiderik eskatu den eta, hala balitz, horrelakorik lortu den jakinaraztea.\nb) Euskal Autonomia Erkidegoko Administrazio Orokorrak, haren erakunde autonomoek edo Euskal Autonomia Erkidegoko Administrazio Orokorraren menpeko zuzenbide pribatuko erakunde publikoek emandako izaera bereko laguntzen edo dirulaguntzen esparruan inolako itzulketa- edo zehapen-prozeduratan sartuta ez dagoela edo prozedura horiek amaituta daudela egiaztatzea.\nAgindu honetan xedatutako laguntzak erakunde onuradunei emateko eta, hala badagokio, ordaintzeko, ezinbestekoa izango da Euskal Autonomia Erkidegoko Administrazio Orokorrak, haren erakunde autonomoek eta Euskal Autonomia Erkidegoko Administrazio Orokorraren menpeko zuzenbide pribatuko erakunde publikoek emandako izaera bereko dirulaguntzen esparruan hasita dauden eta oraindik izapidetzen ari diren zehapen-prozedura guztiak amaitzea.\nc) Erakunde eskatzaileak dagokion epai edo ebazpen irmoak ezartzen duen aldian laguntza edo dirulaguntza publikoak lortzeko aukera kentzen dion administrazio- edo zigor-zehapenik ez daukala edo laguntzok jasotzeko gaitasuna kentzen dion legezko debekurik ez daukala egiaztatzea, Emakumeen eta Gizonen Berdintasunerako Legeak (otsailaren 18ko 4/2005 Legeak) azken xedapenetatik seigarrenean ezarritakoa barne.\nd) Erakundea legez eratuta eta dagokion erregistroan inskribatuta dagoela egiaztatzea.\n2.– Pertsona eskatzaileak erakundea eratzeko eskritura aurkeztu beharko du, baita haren estatutuak, dagokion erregistroko inskripzioa eta erakundearen IFK ere.\n3.– Erakunde eskatzaileak lehenago jokoari lotutako arazoekin zerikusia duten dirulaguntzak eskuratu baditu, hori egiaztatzeko frogagiria aurkeztu beharko du.\n4.– Proiektu bakoitzeko eskaera bat bete beharko da; Euskal Autonomia Erkidegoko Administrazio Publikoaren egoitza elektronikoan egongo da eskuragarri, www.euskadi.eus helbidean\na) Proiektua aurkezten duen erakundearen eta pertsonaren identifikazio-datuak (nor den, zer erakunde ordezkatzen duen) eta kokapen-datuak (posta-helbidea, telefono-zenbakia, etab.).\nc) Erakunde sustatzailea: erakundearen deskribapena, ibilbidea eta proiektuak xede duen arloan izan duen esperientzia.\nd) Proiekturako harremanaz arduratzen den teknikariaren datuak.\ne) Proposatutako proiekturako lantaldeko kide bakoitzaren izen-abizenak, lanbide-taldea, titulazioa, arduraldia (lanaldi osoa edo partziala –ehunekoa adierazita–, proiektuari eskainiko zaion lanaldiaren ehunekoa), lan-kontratuaren hasiera- eta amaiera-data eta lan-kostua (Gizarte Segurantza barne).\nf) Proiektuaren garapenaren deskribapena.\ni) Oinarri teorikoak: eragingo zaien faktoreak.\nj) Proiektuaren helburuak: helburu orokorra, helburu zehatzak eta helburu operatiboak.\nk) Proiektuko jarduerak honako fase hauetan: plangintza eta diseinua, ezarpena eta gauzatzea, ebaluazioa eta aurreikusitako beste fase batzuk.\nm) Proiektuaren aurrekontua, proiektuaren kostu osoa (kontzeptuen arabera zehazturik) eta proiekturako diru-sarrerak barne.\n9. artikulua.– Eskaeraren akatsak zuzentzea.\nDirulaguntzak jasotzeko eskaerak behar bezala osorik betetzen ez badira edo aurreko apartatuan zerrendatutako dokumentazioa eransten ez bazaie, errekerimendu telematikoa egingo zaio interesdunari, hamar eguneko epean akatsak zuzendu edo aginduzko dokumentuak aurkeztu ditzan. Halaber, jakinaraziko zaio hori egin ezean eskaeran atzera egin duela ondorioztatuko dela. Administrazioak eskaera horri buruzko berariazko ebazpena eman eta jakinarazi beharko du, Administrazio Publikoen Administrazio Prozedura Erkidearen Legeak (urriaren 1eko 39/2015 Legeak) 21. eta 68. artikuluetan xedatutakoaren arabera.\n1.– Joko eta Ikuskizun Zuzendaritza izango da agindu honetan araututako laguntzak kudeatzeko organo eskuduna.\n2.– Laguntzak lehiaketa-prozeduraren bidez ebatziko dira. Aurkeztutako eskaerak ebaluatzeko, dagokion balioespen-batzordea sortuko da. Honako hauek osatuko dute: Joko eta Ikuskizunetako zuzendaria, Aitor Uriarte Unzalu jauna (batzordeburu arituko da); Pilar Etxezarreta Villaluenga andrea, Gipuzkoako Joko eta Ikuskizunen Lurralde Bulegoko arduraduna; Pablo Casado jauna, Arabako Joko eta Ikuskizunen Lurralde Bulegoko arduraduna; Jon Agirre Garai jauna, Bizkaiko Joko eta Ikuskizunen Lurralde Bulegoko arduraduna; eta Beatriz Anitua Zabaleta andrea, Joko eta Ikuskizun Zuzendaritzako funtzionarioa. Kide anitzeko organoko idazkaritza batzordeburuak batzordekideen artean izendatutako pertsonak beteko du. Balioespen-batzordeko osaera parekidea izateko ahalegina egingo da, Emakumeen eta Gizonen Berdintasunerako Legeak (otsailaren 18ko 4/2005 Legeak) 3.7 artikuluan xedatutakoarekin bat etorriz.\nBalioespen-batzordearen funtzionamenduari dagokion guztirako, osagarri moduan, Sektore Publikoaren Araubide Juridikoaren Legeak (urriaren 1eko 40/2015 Legeak) 15. artikuluan eta hurrengoetan ezarritakoa aplikatuko da.\n3.– Segurtasuneko sailburuordearen ebazpenaren bidez emango dira laguntzak.\nLaguntzak kudeatzen dituen organoak edo balioespen-batzordeak egoki iritzitako informazio eta dokumentazio osagarri guztia eskatu ahal izango diete erakunde eskatzaileei, aurkeztutako proiektua edo jarduera hobeto ulertzeko behar badute, eta egokiak diren egiaztapenak egin eta aurkeztutako datuak erkatu ahalko dituzte laguntzak ondo adjudikatzeko.\n4.– Jakinarazpen elektronikoak Euskal Autonomia Erkidegoko Administrazio Publikoaren egoitza elektronikoko «Nire karpeta» atalaren bidez egingo dira, helbide hauetan: https://www.euskadi.eus/micarpeta (gaztelaniaz) edo https://www.euskadi.eus/nirekarpeta (euskaraz).\n5.– Laguntzak emateko ebazpenetan, erakunde onuradunaren betebeharrak (agindu honen artikuluan xedatutakoak) adieraziko dira eta berariaz aipatuko da Kontrol Ekonomikoko Bulegoak edo Herri Kontuen Euskal Epaitegiak laguntzen xedea fiskalizatzeko eginkizunak betetzean eskatzen duten informazio guztia eman behar dela.\n6.– Publikotasun-printzipioa betetzeko, eta hargatik eragotzi gabe ebazpenak berariaz eta banan-banan jakinaraztea, Euskal Herriko Agintaritzaren Aldizkarian argitaratuko dira, Segurtasuneko sailburuordearen ebazpen bidez argitaratu ere, xedapen honen babesean emandako dirulaguntzen onuradun gertatu diren erakundeen zerrenda (esleitutako zenbatekoak adierazita) eta hasiera batean emandako dirulaguntza aldatu zaienen zerrenda.\n7.– Agindu honen arabera Segurtasuneko sailburuak laguntza emateko edo ukatzeko ematen dituen ebazpenek ez diote amaierarik ematen administrazio-bideari, eta horien aurka gora jotzeko errekurtsoa aurkeztu ahal izango zaio Segurtasuneko sailburuari, hilabeteko epean jakinarazpena egin eta hurrengo egunetik aurrera, Administrazio Publikoen Administrazio Prozedura Erkidearen Legeak (urriaren 1eko 39/2015 Legeak) 121. eta 122. artikuluetan ezarritakoari jarraikiz.\n8.– Norbaitek uko eginez gero, emandako dirulaguntza onartzeko epea igarota, ebazpen bat emango da eta, horren bidez, emandako puntuazio-hurrenkera aintzat hartuta, uko-egiteetatik ateratako zenbatekoa esleituko da.\n11. artikulua.– Adjudikazio-irizpideak eta horien haztapena.\n1.– Lehiaketa izaki laguntzak emateko prozedura, aurkeztutako eskaerak alderatuz emango dira. Horretarako, artikulu honetan agertzen diren balioespen-irizpideak erabiliko dira, eskaera guztien arteko lehentasun-hurrenkera ezartze aldera. Honako hauek dira balioespen-irizpideak eta haien haztapena:\n1.1.– Erakunde eskatzailearen aurretiazko esperientzia (0-20 puntu)\na) Erakunde eskatzaileak jokoari lotutako arazoekin zerikusia duten jarduerak edo programak egiten daukan esperientzia. Puntu 1 emango da erakundeak Administrazio Publikoen laguntzaren bat jaso zuen urte bakoitzeko. Urte berean zenbait laguntza jaso badira, horietako bat bakarrik zenbatuko da. Egiaztatzeko, dirulaguntzaren emakidaren egiaztapen-kopia edo emakida hori argitaratu zen aldizkari ofizialeko erreferentzia aurkeztu beharko da, baita organo emaileak dirulaguntzaren betetze-mailari buruz emandako egiaztapena ere. Era berean, puntu bat emango da egindako jarduera bakoitzeko, nahiz eta finantzaketa publikorik ez eduki, baldin eta agirien bidez justifikatzen bada. (Gehienez 10 puntu).\nb) Jokoarekin zerikusia duten eritasunetarako laguntzaren eta prebentzioaren eremuan duen esperientzia eta sektoreari buruzko ezagutza sakonak: puntu 1 urte bakoitzeko (gehienez 10 puntu).\n1.2.– Dirulaguntzaz egingo diren jardueren balioespena (0-80 puntu):\na) Diseinuaren kalitate teknikoa: harreman koherentea egon behar du eragin nahi zaien faktoreen, lortu nahi diren helburu zehatzen, helburu horiek betetzeko aurreikusitako jardueren eta helburu horien lorpen-mailaren adierazleen ebaluazioaren artean (gehienez 30 puntu).\nb) Jarduera gizarte-ekimeneko beste erakunde batzuekin, eremu sozial, sanitario, soziosanitario edo hezkuntza-eremuko beste federazio edo erakunde batzuekin koordinatuta eta lankidetzan gauzatzea, sare-lana sustatuz. Era berean, Jokoa Arautzeko Agintaritzarekin, batez ere Jokoaren Euskal Behatokiarekin, elkarlanean egin diren ekintzak balioetsiko dira apartatu honetan. (Gehienez 10 puntu).\nc) Proiektuaren eraginkortasuna, hau da, proiektuaren kostuaren, onuradun kopuruaren eta programa aplikatzeak eragingo dituen onuren arteko erlazioa (gehienez 20 puntu).\nd) Proiektuak joko arazotsuaren prebentzioan eta joko arduratsuaren hedapenean izango duen eragina, proiektuko jardueren hartzaileen kopurua neurtuta (gehienez 20 puntu).\n2.– Aurreko apartatuan jasotako irizpideak erabiliz eskaeren hurrenkera ezarrita, puntu gehien lortzen dituzten eskaerei adjudikatuko zaizkie laguntzak, harik eta zuzkidura ekonomikoa agortu arte.\n3.– Eman beharreko laguntzetako bakoitza zehaztu eta zenbatesteko, kopuru hauek biderkatu beharko dira: batetik, onartutako aurrekontuaren % 75 eta, bestetik, proiektua baloratzean lortutako puntuak kalkulatuta ateratzen den ehunekoa, proiektu batek artikulu honen arabera lor ditzakeen puntuei dagokienez. Nolanahi ere, laguntzaren zenbatekoa ezingo da izan eskatutako kopurua baino handiagoa.\n12. artikulua.– Zenbatekoa, ordaintzeko modua eta baldintzak.\n1.– Segurtasun Sailak % 75eraino finantzatu ahal izango du aurreko artikuluan ezarritako moduan onartutako aurrekontua. Onartutako aurrekontutzat hartuko da aurkeztutako proiektuaren guztizko aurrekontua, zeinak eskatutako proiektuan adierazitako ekintzetara egokitua eta doitua egon behar duen.\na) Goi-mailako teknikaria, lanaldi osoan: 45.470 euro gordin urtean (atxikipenen eta Gizarte Segurantzaren zenbatekoak barne).\nb) Erdi-mailako teknikaria, lanaldi osoan: 37.245 euro gordin urtean (atxikipenen eta Gizarte Segurantzaren zenbatekoak barne).\nc) Administraria, lanaldi osoan: 30.024 euro gordin urtean (atxikipenen eta Gizarte Segurantzaren zenbatekoak barne).\n2.– Diruz lagundutako jarduketak garatzeko hirugarrenak kontratatu behar badira, subjektu onuradunek DLLOaren 29. artikuluan eta DLEOaren 68. artikuluan xedatutako baldintzak bete beharko dituzte. Azpikontratazioaren proportzioa ezingo da izan diruz lagundutako jardueraren zenbatekoaren % 50 baino handiagoa. Kontratuen zenbatekoak azpikontratazioaren unean indarrean dagoen kontratu-araudian xedatutako kontratu txikien zenbatekoa gainditzen duenean, ezaugarri bereziengatik merkatuan zerbitzua ematen duen erakunde nahikorik ez dagoenean izan ezik, onuradunak gutxienez hiru eskaintza eskatu beharko ditu. Aurkeztutako eskaintzak hautatzeko, efizientzia- eta ekonomia-irizpideei jarraituko zaie, eta hautapena memoria batean berariaz justifikatu beharko da proposamen ekonomikoki abantailatsuena aukeratzen ez denean.\n3.– Ordainketa zatikatua izango da: % 80 laguntza onartutakoan ordainduko da, eta gainerako % 20a, berriz, Segurtasun Saileko Joko eta Ikuskizun Zuzendaritzari 2021eko martxoaren 1a baino lehen dirulaguntzaren justifikazio-memoria bidali ostean. Memoria horretan, diruz lagundutako proiektuaren betetze-maila adieraziko da, haren garapenaren balioespen kualitatiboa egingo da eta erakunde onuradunek adikzioen arloan egiten dituzten beste jarduera batzuei buruzko informazioa emango da.\n4.– Justifikazio-memoriak Euskal Autonomia Erkidegoko Administrazio Publikoaren egoitza elektronikoan egongo dira eskuragarri, eta Joko eta Ikuskizun Zuzendaritzari bidali beharko zaizkio.\nJustifikazio-memoria horri «Jarraipen ekonomikoa» izeneko agiria erantsi beharko zaio; hor jasoko dira betearazitako aurrekontuaren laburpena eta justifikazioko kontua. Justifikazioko kontua onartutako aurrekontu guztiari buruzko erantzukizunpeko adierazpen bat da; bertan, gastua egiaztatzeko agiri guztien zerrenda jasotzen da eta dokumentu-mota, identifikazioa, pertsona edo erakunde igorlea, kontzeptua, data, zenbatekoa eta proiektuari egotzi beharreko ehunekoa zehazten dira. Aurrekontuan aurreikusitako zenbatekoa eta benetako zenbatekoa adieraziko dira, baita diruz lagundutako jarduera finantzatzeko xedatutako beste diru-sarrera edo dirulaguntza batzuen zenbatekoa eta jatorria ere.\nJustifikazioa aurkeztu ostean, Joko eta Ikuskizun Zuzendaritzak justifikatutako gastuak argitzeko edo zuzentzeko eskatu ahalko du, baita emandako laguntza kontrolatzeko behar den dokumentazio gehigarria aurkezteko ere. Horretarako, erakunde onuradunari telematikoki jakinaraziko zaio hamar eguneko epea emango zaiola zuzentzeko.\nOrgano kudeatzaileak egiaztapena egingo du, egokiak iruditzen zaizkion frogagirien ausazko laginketa egiteko tekniken bidez, dirulaguntzaren aplikazio egokiari buruzko arrazoizko frogak eskuratzeko asmoz. Horretarako, onuradunari hautatutako egiaztagiria bidaltzeko eskatu ahalko dio.\nGainera, dirulaguntza egokiro aplikatzen dela egiaztatzeko asmoz, finantzatutako jardueraren gastu-egiaztagiriak, lagin adierazgarri batean oinarrituta, laguntza eman eta hurrengo bost urteetan egiaztatuko dira. Gainera, Segurtasun Sailak, Kontrol Ekonomikoko Bulegoak edo Kontuen Euskal Epaitegiak bidezkoak diren ikuskaritza-, jarraipen- eta kontrol-ekintzak egin ahalko dituzte. Erakunde onuradunek emandako dirulaguntzaren kontura egindako gastuen egiaztagiriak gorde beharko dituzte, eta eskura eduki, datatik aurrera bost urtez gutxienez.\n5.– Egiaztagiriak bide elektronikoez aurkeztu beharko dira, euskadi.eus/Nire karpeta helbidearen bidez. Informazioa eta prozedura Euskal Autonomia Erkidegoko Administrazio Publikoaren egoitza elektronikoan (euskadi.eus) egongo dira eskuragarri, 6. artikuluan xedatutako izapidetze elektronikoaren jarraibideetan azaldutako prozeduraren eta jarduketen arabera.\nEuskal Autonomia Erkidegoko Ogasun Nagusiaren Antolarauei buruzko Legearen testu bateginak 50.2 artikuluan eta Dirulaguntzei buruzko Lege Orokorrak (azaroaren 17ko 38/2003 Legeak) 14. artikuluan adierazitako betebeharrak, aplikatzekoak diren heinean, alde batera utzi gabe, laguntzen onuradunak diren erakundeek, aginduaren gainerako artikuluek ezartzen dituzten betebeharrez gain, honako hauek bete beharko dituzte:\na) Bai eskaerak aurkezteko bai emandako laguntzak justifikatzeko, agindu honetan xedatutako ereduak erabiltzea.\nb) Emandako dirulaguntza onartzea. Dirulaguntzak emateko ebazpena jakinarazi eta hamabost eguneko epean, erakunde onuradunek berariaz uko egiten ez badiote, laguntza onartutzat joko da.\nc) Diruz lagundutako jardueren xedea edo izaera aldatzea dakarren edozein gertaeraren berri ematea.\nd) Segurtasun Sailarekin elkarlanean aritzea jarduera horiek egiaztatzeko, ikuskatzeko, jarraipena egiteko, ebaluatzeko eta kontrolatzeko prozeduretan.\ne) Eusko Jaurlaritzako Segurtasun Sailaren babesa berariaz jasotzea diruz lagundutako jarduera guztietan, baldin eta zabaltzeko, hedatzeko edo, hala badagokio, argitaratzeko badira.\nf) Diruz lagundutako jarduerak 2020ko urtarrilaren 1a eta abenduaren 31 bitartean egitea.\ng) EAEko Emakumeen eta Gizonen Berdintasunerako VII. Planean adierazitako konpromisoei jarraikiz, eta Emakumeen eta Gizonen Berdintasunerako Legeak (otsailaren 18ko 4/2005 Legeak) 18.4 artikuluan adierazitakoarekin bat etorriz, laguntza-agindu honetako jardueren ondorioz sortutako memoria, proiektu eta bestelako testu idatzietan ez da hizkera sexistarik erabiliko.\nh) «Datuen alta / Hirugarren alderdi interesduna» inprimakia izapidetzea. Inprimaki hori euskadi.eus egoitzan dago eskuragarri: https://www.euskadi.eus/altaterceros eta https://www.euskadi.eus/hirugarrenak\n1.– Dirulaguntza emateko kontuan hartutako baldintzen edozein aldaketa gertatuz gero –dirulaguntzaren helburua betetzat jotzen bada eta behar bezala justifikatuta badaude– edo aldi berean beste dirulaguntza edo laguntza batzuk jasotzen badira –berdin dio administrazio publiko honek edo beste batzuek edo beste erakunde publiko zein pribatu batzuek emanak izan–, dirulaguntza emateko ebazpena aldatu ahalko da. Ondorio horietarako, Segurtasuneko sailburuordeak dagokion likidazio-ebazpena emango du; bertan, emandako dirulaguntzen zenbatekoak doituko dira, dirulaguntza emateko ezarritako irizpideak eta mugak aplikatuz, eta erakunde onuradunek jaso duten gehiegizko zenbatekoak itzuli beharko dituzte, agindu honen 14. artikuluan ezarritakoaren arabera. Dirulaguntza emateko kontuan hartutako baldintzen aldaketak inoiz ez du eragingo emandako dirulaguntza handitzea.\n2.– Era berean, onuradunak eskatu eta justifikatu ostean, laguntza eman zuen administrazio-organoak baimena eman ahalko du egin beharreko jardueren egikaritzea geroratzeko, alegatutako arrazoiek justifikatzen badute; horrelakoetan, dagokion laguntzaren ordainketa atzeratu egingo da.\n15. artikulua.– Isiltasunaren bidezko ezespena.\nAgindu honen babesean egindako laguntza-eskaerak ebazteko hamargarren artikuluan ezarritako epea igaro ondoren, berariazko ebazpenik eman eta jakinarazi ez bada, eskaerak ezetsitzat hartu ahalko dira, Administrazio Publikoen Administrazio Prozedura Erkidearen Legeak (urriaren 1eko 39/2015 Legeak) 25.1.a) artikuluan ezarritakoaren ondorioetarako; edonola ere, Administrazioak badu berariaz ebazteko betebeharra.\n16 artikulua.– Ez-betetzeak eta itzulketak.\n1.– Erakunde onuradunak bere betebeharrak betetzen ez baditu, emandako laguntza jasotzeko eskubidea galduko du. Eskubidea galdu dela adieraztearekin batera, jasotako kopuruak Euskal Autonomia Erkidegoko Diruzaintza Nagusiari itzultzeko betebeharra sortuko da; gainera, ordainketaren unetik itzultzea bidezkoa dela erabaki arte sortutako berandutze-interesa ordaindu beharko da.\n2.– Agindu honen 13. artikuluan aipatutako betebeharretako edozein ez betetzeak itzulketa eragingo du. artikulu horretan aurreikusita ez dauden kasuetarako, Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 53.1 eta 53.2 artikuluetan xedatutako itzultzeko arrazoiak eta Dirulaguntzei buruzko Lege Orokorrak (azaroaren 17ko 38/2003 Legeak) 37.1 artikuluan (Dirulaguntzei buruzko Lege Orokorraren Erregelamendua onartzen duen uztailaren 21eko 887/2006 Errege Dekretuak 91. artikulutik 93. artikuluraino garatzen duen horretan) xedatutako arrazoiak aplikatuko dira.\n3.– Agindu honen 5. artikuluan ezarritakoaren arabera, kasu honetan ere izango da bidezkoa itzultzea: emandako laguntzaren zenbatekoa, bakarrik zein beste dirulaguntza, laguntza, diru-sarrera edo baliabide batzuekin batera, diruz lagundutako proiektuaren kostua baino handiagoa denean. Horrelakoetan, aipatutako kostua gainditzen duen zenbatekoa soilik itzuli beharko da, dagokion berandutze-interesarekin batera.\n4.– Era berean, itzultzeko arrazoia izango da agindu honen 14. artikuluak hizpide duen baldintzen aldaketa. Laguntza aldatzeko ebazpenaren arabera finkatzen den zenbatekoa gainditzen duen jasotako kopurua itzuli beharko da; ebazpenerako, agindu honetan dirulaguntza emateko ezarritako irizpideak eta mugak aplikatuko dira.\n5.– Itzulketa-prozedura Segurtasuneko sailburuordeak hasi eta ebatziko du, egokiak diren izapide prozesalak egin ostean. Prozedura hau izapidetzeko, abenduaren 17ko 698/1991 Dekretuak (Euskal Autonomi Elkartearen Aurrekontu Orokorren pentzutan ematen diren dirulaguntzen bermeei eta horiek itzultzeari buruzko erregimen orokorra arautzen duena eta horien kudeaketan parte hartzen duten Izaiki Laguntzaileek bete beharreko baldintzak, erregimena eta eginbeharrak ezartzen dituenak) xedatutakoari jarraituko zaio.\n6.– Aipatutako zenbatekoak diru-sarrera publikotzat hartuko dira legezko ondorioetarako, eta erantzukizun-araubidea Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 64. artikuluan xedatutakoa izango da.\n17. artikulua.– Itzulketa-prozedurak.\n– Prozedura hasteak, hala badagokio, oraindik egiteke dauden ordainketak etengo ditu.\n– Segurtasuneko sailburuordeak itzulketa-prozedura hasi dela eta zergatik hasi den jakinaraziko dio interesdunari, eta 15 eguneko epea emango dio egoki iritzitako alegazioak aurkez ditzan.\n– Alegazioak jaso ondoren edo alegazio-epea alegaziorik egin gabe amaitzen bada, amaiera emango zaio prozedurari, Segurtasuneko sailburuordearen ebazpenaren bidez.\n– Itzulketa-prozedura, gehienez ere, hamabi hilabetetan ebatzi beharko da.\n– Ebazpenak ez-betetzeren bat baiesten badu, adieraziko du dirulaguntza jasotzeko eskubidea galdu dela eta, hala badagokio, bidezkoak diren zenbatekoak Euskal Autonomia Erkidegoko Diruzaintza Nagusiari itzuli behar zaizkiola, gehienez ere bi hilabeteko epean, ebazpena jakinarazten den egunetik aurrera. Epe hori izango da borondatezko aldiaren epea.\nKopuruak borondatezko aldian itzultzen ez badira, Eusko Jaurlaritzako Ogasun eta Ekonomia Saileko Ogasun eta Finantza Politikako Sailburuordetzari jakinaraziko zaio, aplikagarri den legezko araudian xedatutakoa betez joka dezan.\n18. artikulua.– Aplikatu beharreko dirulaguntzei buruzko araudia.\nDirulaguntza deialdi honi Dirulaguntzei buruzko Lege Orokorrak (azaroaren 17ko 38/2003 Legeak) eta hori garatzen duen erregelamenduak (uztailaren 21eko 887/2006 Errege Dekretuaren bidez onetsiak) jasotako oinarrizko araudian xedatutako dirulaguntzen araubide juridikoa aplikatu behar zaio. Era berean, Euskal Autonomia Erkidegoko Ogasun Nagusiaren Antolarauei buruzko Legearen testu bateginak (azaroaren 11ko 1/1997 Legegintza Dekretuaren bidez onartuak) VI. tituluan eta VII. tituluko III. kapituluan eta abenduaren 17ko 698/1991 Dekretuak (Euskal Autonomi Elkartearen Aurrekontu Orokorren pentzutan ematen diren dirulaguntzen bermeei eta horiek itzultzeari buruzko erregimen orokorra arautzen duena eta horien kudeaketan parte hartzen duten Izaiki Laguntzaileek bete beharreko baldintzak, erregimena eta eginbeharrak ezartzen dituenak) xedatutakoa aplikatu beharko da.\n19. artikulua.– Datu pertsonalen babesari buruzko informazio-klausula.\nEuropako Parlamentuaren eta Kontseiluaren 2016ko apirilaren 27ko 2016/679 Erregelamendua (EB), datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa (Datuak babesteko Erregelamendu Orokorra), Datu Pertsonalak Babesteko eta Eskubide Digitalak Bermatzeko Lege Organikoa (abenduaren 5eko 3/2018) eta datuen babesaren arloan indarrean dauden gainerako arauak betetzeko, jakinarazten da «Joko-adikzioaren prebentzioaren arloko laguntzak eta dirulaguntzak» deritzon tratamendu-jardueran sartuko direla datu pertsonalak. Hauek dira haren ezaugarriak:\nXedea: EAEn irabazi-asmorik gabeko erakundeek joko patologikoari buruzko informazio- eta prebentzio-jarduerak egiteko laguntzen eskaerak eta jarraipena kudeatzea.\nLegitimazioa: interes publikorako edo tratamenduaren arduradunari emandako botere publikoak erabiltzeko egindako zeregin bat betetzeko behar den tratamendua (Dirulaguntzei buruzko Lege Orokorra eta Euskal Autonomia Erkidegoko Ogasun Nagusiaren Antolarauei buruzko Legea).\nInformazio gehigarria: datuen babesari buruzko informazio gehiago eskuratu daiteke honako web-helbide honetan: https://www.euskadi.eus/diru_laguntza/2019/prestatzeko-bekak/web01-tramite/eu/».\nAgindu honetan aurreikusita ez dauden alderdi guztietarako, xedapen hauek aplikatuko dira: azaroaren 11ko 1/1997 Legegintza Dekretua (Euskal Autonomia Erkidegoko Ogasun Nagusiaren Antolarauei buruzko Legearen testu bategina –EONALTB– onartzen duena), Dirulaguntzei buruzko Lege Orokorra (azaroaren 17ko 38/2003 Legea) eta aipatutako legearen erregelamendua onartzen duen Errege Dekretua (uztailaren 21eko 887/2006 Errege Dekretua), Administrazio Publikoen Administrazio Prozedura Erkidearen Legea (urriaren 1eko 39/2015 Dekretua) eta Sektore Publikoaren Araubide Juridikoaren Legea (urriaren 1eko 40/2015 Legea).\nSegurtasun Saileko Joko eta Ikuskizun Zuzendaritzari ahalmena ematen zaio agindu hau interpretatzeko eta betetzeko behar diren jarraibideak emateko.\nAgindu hau EHAAn argitaratu eta hurrengo egunean izango ditu ondorioak.\nVitoria-Gasteiz, 2020ko urriaren 27a


Espedizio zientifiko batek berretsi du Amazonas munduko ibairik luzeena dela | Consumer\nEspedizio zientifiko batek berretsi du Amazonas munduko ibairik luzeena dela\nGainera, ibai honen jatorri zehatza zehazteko oinarriak ezartzen ditu.\nPeruko Geografia Institutu Nazionalak (IGN) jakinarazi duenez, Peruko eta Brasilgo zientzialari-talde batek baieztatu du Amazonas munduko ibairik luzeena dela, eta haren jatorri zehatza zehazteko oinarriak ezarri ditu. Amazonas ibaiaren Jaiotzarako I. Espedizio Zientifikoko kideak maiatzaren 23tik 30era Bera elurrera joan ziren, baita Carhuasanca eta Apatxetako haitzetara ere, Andeetako mendikateak Arekipako hego-departamendua zeharkatzen duen eremuan.\nNazioarteko komunitate zientifikoak orain ebaluatu beharko ditu Amazonas munduko ibairik luzeena dela dioten emaitzak, Ciro Sierra IGNko Kartografia Departamentuko zuzendari nagusiak azaldu zuenez; izan ere, National Geographicek eta beste erakunde batzuek dagoeneko onartzen dute hori. Azterketari esker, Amazonasen luzerari buruzko teoria berretsi ahal izango da, eta, “mundu mailan, planetako ibai luzeenarekiko posizioa aldatu” ahal izango da. Gaur egun, Nilo da, espedizioan parte hartzen duen Serra.\nLan hori baldintza klimatiko gogorretan egin zuten itsasoaren mailatik 5.000 metro baino gehiagora, IGNko adituek, Ikerketa Espazialen Institutu Nazionaleko (INPE), Uren Agentzia Nazionaleko (ANA) eta Brasilgo Geografia eta Estatistika Institutuko (IBGE) adituekin batera. Lau marko geodesiko jarri zituzten han, baina zaila izan zitzaien Amazonasen jaio zena zehaztea, klima eta euri aldaketa bortitzengatik eta lurraren konplexutasunagatik.\nHorretaz gain, esan zuen Sierrak: “uren presentzia ez da azalekoa, infiltraziozkoa baizik”. Era berean, funtzionarioak adierazi zuen Peruk eta Brasilek beste espedizio bat egiteko asmoa dutela irailean, lehorte garaian, munduko ibai emaritsuenaren jatorriari buruzko azterketa osatzeko.\namazonak ibai largo-eu


Gerrans Bolognan nagusi – Tropela.eus bloga\nGerrans Bolognan nagusi\nBidaltzailea:Egoitz\t 2009-05-23 2011-02-01 3 iruzkin Gerrans Bolognan nagusi sarreran\nBazirudien gaurko etapak sailkapen nagusian zalaparta eragingo zuela, baina LRP taldea 12. kilometroan osatutako ihesaldiak jokoz kanpo harrapatu du. Ihesaldi horretan zen australiarra eta Bolognako 2,1 kilometrotako igoeran ihesaldiak zuen errenta eta gordeta zituen indarrak nahikoa izan ditu CervÃ©lo taldeko txirrindulariak etapa garaipena eskuratzeko.\nEguneko ihesaldia 12. kilometroan osatu da. Montaguti, Gavazzi, Petrov, Vorganov, Reda, Bertogliati, Gerrans,Grivko, Visconti, Deignan, Cheula, Froome, Kiryenka eta Bonnafond txirrindulariek osatu dute LPRri horrenbesteko buruhaustea sortu dieten taldea. Taldeak izan duen errentarik handiena 4’38”koa izan da. Atzetik, tropelean LPR taldeak hartu du erantzukizuna eta bukaeraraino iheslariak harrapatzeko saiakeran izan dira. Beharbada taldea juxtu samar ibili da Di Lucak bi taldekideren laguntza bakarrik izan baitu, Spezialetti eta Bosisiorenak. Emaitza, beraz, egindako ahaleginaren parekoak izan direla deritzot. Di Lucak segundoak eta maillot arrosa berreskuratzeko zituen gaurko asmoak Bolognako kaleetara iristean erabat zapuztuta geratu zaizkie.\n11 txirrindulari ziren ihesaldiko tropeltxoan Bolognara iristean. Oraindik maldak hasteko zirela, Grivkok bere saiakera egin du baina maldak igotzen hasi denean ezinak gailendu du ukraniarra. Ondoren Gerransek, zalantzarik gabe biziago eta pedal kolpe iraunkorragoz, aurrera egitea lortu du Froomen baimenarekin (ikustekoak 1kmko pankartapean egin dituen zig-zag mugimenduak). Helmugan Gerrans, Bertogliati eta Gavazzi izan dira urrenez urren.\nEtapa garaipena erabakita zegoenean faboritoen mugimenduak hasi dira atzealdean. Killerrak aurrez pentsatutako erasoa jo du baina alferrik izan zaio Menchov, Pellizotti eta Garzelli atzetik izan baititu. Hala ere gain saririk gabe geratu da Di Luca eta faboritoen artean ez da nabarmentzeko denbora tarterik izan.\nDi Lucak sailkapen nagusian aurrera egiteko egun bat alferrik galdu duela esan daiteke. Bestalde, Basso, Sastre eta Leipheimer justu samar ikusi ditugu. Menchov, berriz, maillotaren defentsan bikain aritu da.\nGiok bere iruzkinean aipatzen zigun bezala, gaurkoan bi txirrindulari garrantzitsuk lasterketan uztea erabaki dute. Bat Pozzato izan da belauneko minez zela eta. Bestea, berriz, hiru garaipen eskuratu dituen esprinter ingelesa, Cavendish. Esaten genuen bere asmoa Tourra prestatzea zela eta segur aski ez zuela Giroa bukatuko. Egin beharrekoak egin dituela esan daiteke.\nBidaltzailea:Egoitz 2009-05-23 2011-02-01 Hemen argitaratua:Italiako GiroaEtiketak: Basso, Bertogliati, Bologna, Bonnafond, Bosisio, Cavendish, Cervélo, Cheula, Deignan, Di Luca, Froome, Gavazzi, Gerrans, Grivko, Kiriyenka, Leipheimer, LPR, Menchov, Montaguti, Pellizotti, Petrov, Pozzato, Reda, Sastre, Spezialetti, Visconti, Vorganov\nCavendish 3 – Petacchi 2\nBertagnollik Diquigiovannirentzat bigarren garaipena


Zenbat balio du zoriontasunak? • ZUZEU\nBizitzako milaka gertaera gogoangarrien diru baliokidea bilatu du Frijters-ek. 10.000 pertsonetako lagina aztertzearen eta 8 urteko lanaren emaitza da oraintsu aurkeztu duena.\nBakoitzaren zoriontasun maila aztertu zuen ekonomialariak. Norbere bizitzarekin duten asetasun maila. Era berean bakoitzaren bizitzako une gogoangarrien zerrenda egiteko eskatu zien, 10.000 lagun horiei. Zoriontasuna zerrendako uneen arabera ere baloratu behar izan zuten eta baita une horiek dirusarrereskin lotu ere.\nHeriotzak, jaiotzak, ezkontzak, banaketak, gaixotasunak dirutan neurtu ditu Frijters-ek.\nNik badaezpada ere ez dut nire zoriontasunaren zerrenda egingo, garestiegia ateratzearen beldur bainaiz. Eta ez nuke erantzungo zenbat ordaintzeko prest nagoen zoriontasuna lortzeko (erosteko), bai badakit hori ez dela bidea. Baina hori bai, ezin ukatu, diruak zoriontasuna ematen ez badu ere, lagundu laguntzen duela.\nThe Lemonheads eta Evan Dando Bilbon eta Donostian\n2 pentsamendu “Zenbat balio du zoriontasunak?”-ri buruz\nJoseba Derteano 2009-11-19 16:00\nAurten 40 urtez azpiko ekonomialari onena lez izendatu dutenez, ez naiz Paul Frijters desakreditatzen ausartzen. Gizonak genio bat behar du. Hala ere, bere kalkuluek ez naute bat ere konbentzitzen. Bere formulen arabera, hurreko senide baten heriotzaren (semea-alaba, senarra) ekibalentea 73.000 da emakumeen kasuan; gizonen kasuan 350.000. Ez dakit ba, aldeak hain dirudi sinesgaitza…\nJoseba Derteano 2009-11-19 16:13\n73.000 eta 350.000 diodanean liberari buruz nabil…


San Adrian igarobideko sekretu berriak azaleratzen | El Diario Vasco\nTolosa GoierriSan Adrian igarobideko sekretu berriak azaleratzen\nSan Adrian igarobideko sekretu berriak azaleratzen\nDV ZEGAMA. Viernes, 28 julio 2017, 09:28\nHasi dira San Adrian (Leizarrate) igarobidean indusketa arkeologikoen 11. kanpaina. Hori dela eta, Anduetza Parketxeak (Zegama) ibilaldi gidatua antolatu du Aizkorri-Aratz natura parkeko gune magiko honetara gerturatu eta arkeologoen lana bertatik bertara ikusteko. Indusketa arkeologiko hau zuzenean ikusteko aukera dago bihar.\nIbilaldi gidatua Aldaolako aparkalekutik abiatuko da goizeko 10:00etan. Aldaolako aparkalekua Otzaurtetik (Zegama) 4 kilometrora dago eta automobilean irits daiteke bertaraino. Handik San Adrian igarobidera ordu erdi dago oinez. Prezioa 5 euro pertsonako da.\nApar festarekin agurtuko da udalekua El escape tóxico en las piscinas de Tolosa se produjo por un error humano


Ibarrako Alurr dantza talde gipuzkoarra Alemanian da Lusaziako Nazioarteko Folklore Jaialdian parte hartzeko Albisteak Ibarrako Alurr dantza talde gipuzkoarra Alemanian da Lusaziako Nazioarteko Folklore Jaialdian parte hartzeko 2007/07/20\nAlurr Dantza Taldea emanaldi batean\nKulturartekotasuna bultzatzeko Alemaniako Lusazia lurraldean folklore jaialdia antolatu dute, atzo hasi eta iganderarte. Herri anitzetako dantza taldeak bilduko dira Bautzen eta Crostwitz herrietan egingo diren dantza emanaldietara, eta tartean izango da euskal ordezkaririk ere: Ibarrako Alurr dantza taldea. Lusazia nortasun eta hizkuntza propioa duen herria da (sorabiar hizkuntzak 70.000 hiztun ditu) eta jaialdia euren kultura ezagutzera eman eta beste herrietakoa ezagutzeko bidea da. Asmo horrexekin heldu dira ibartarrak Alemaniara, izan ere eurentzako 'euskal dantza eta musika akuilua dira kulturen arteko harremanaren inguruko hausnarketa egiteko'. PUBLIZITATEA\nAlurrek 25 lagun ekarri ditu Lusaziara: 15 eta 17 urte bitarteko 15 gazte; 18 eta 25 urte bitarteko 9 gazte eta taldeko arduraduna. Atzo bertan egin zieten harrera Domowina elkarteko antolatzaileek jaialdira etorri diren gainerako taldeekin batera. Lehendabiziko ekitaldia komunikabideentzako agerraldia izan zen eta jarraian jaialdiari hasiera eman zioten taldeek, Bautzen hiriko kaleetan zehar kalejira eginez. Gaur Behe Lusazian ibilaldia egingo dute eta ondoren 'Folk kultura tradizionalaren adaptazio modernoa' gaiaren inguruko nazioarteko mintegia egingo da Drachhausenen.\nBihar, jaialdiarekin jarraiki, 13:00etatik 17:00tara musika folklorikoa izango da entzungai Crostwitz-eko landetxe batean. Ondoren 19:00tan hasi eta gauera arte luzatuko den ekitaldian festa eta kultura uztartuko dituzte. Jatorrizko herrialdeen nekazarien tradizioak urtean zehar izenpean musika, dantzak, abestiak, jakiak dastatu eta gozatu ahal izango dira Crostwitz-eko sei landetxetan. Igandean, berriz, meza, artisautza azoka eta kalejira batekin emango zaio amaiera jaialdiari.\nAlurreko arduradunek azaldu dutenez, taldearen helburua 'gazteak kulturartekotasuna eta elkartasuna --egun hainbat herrik, kulturak eta talde etnikok bizitzen eta pairatzen dugun egoera dela eta-- ezinbesteko estrategia sozialak direla ohartaraztea' da. Hori dela eta, taldeak 'euskal dantza eta musika akuilu eta bide izanik, kulturaren eta kulturen arteko harremanaren inguruko hausnarketa' bultzatu nahi du.\nDantzan, euskal dantzari buruzko web gunea\nLusaziari buruzko informazio gehiago gaztelaniaz


Saint-Laurent-des-Hommes - Wikipedia, entziklopedia askea.\nJean-Pierre MARACHE (2014-2020)\n45° 02′ 15″ N, 0° 15′ 12″ E / 45.0375°N,0.2533°E / 45.0375; 0.2533Koordenatuak: 45° 02′ 15″ N, 0° 15′ 12″ E / 45.0375°N,0.2533°E / 45.0375; 0.2533\nSaint-Michel-de-Double, Saint-Martial-d'Artenset, Montpon-Ménestérol, Saint-Barthélemy-de-Bellegarde, Saint-Martin-l'Astier, Saint-Médard-de-Mussidan eta Beaupouyet\nSaint-Laurent-des-Hommes (frantsesez eta ofizialki: Saint-Laurent-des-Hommes) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 1062 biztanle zituen.\n2007an Saint-Laurent-des-Hommes udalerrian erroldatutako biztanleak 1.004 ziren. Familiak 421 ziren, horien artean 114 pertsona bakarrekoak ziren (43 bakarrik bizi ziren gizonak eta 71 bakarrik bizi ziren emakumeak), 162 seme-alabarik gabeko familiak ziren, 106 seme-alabak dituzten bikoteak ziren eta 39 seme-alabak dituzten guraso-bakarreko familiak ziren.\n2007an 519 etxebizitza zeuden, 436 familiaren etxebizitza nagusia ziren, 43 bigarren erresidentzia ziren eta 40 hutsik zeuden. 511 etxeak ziren eta 8 apartamentuak ziren. 436 etxebizitza nagusietatik 356 bere jabearen bizilekua ziren, 60 alokairuan okupaturik zeuden eta 21 doan lagata zeuden; 13 etxek bi gela zituzten, 54 etxek hiru zituzten, 153 etxek lau zituzten eta 217 etxek bost zituzten. 329 etxek euren parking plaza propioa zuten azpian. 175 etxetan ibilgailu bat zegoen eta 214 etxetan bat baino gehiago zituzten.\nSaint-Laurent-des-Hommes udalerriko biztanleria-piramidea 2009an .\n2007an lan egiteko adina zuten pertsonak 618 ziren, horien artean 403 aktiboak ziren eta 215 inaktiboak ziren. 403 pertsona aktiboetatik 374 lanean zeuden (193 gizon eta 181 emakume) eta 29 langabezian zeuden (11 gizon eta 18 emakume). 215 pertsona inaktiboetatik 101 erretiraturik zeuden, 48 ikasten zeuden eta 66 "bestelako inaktibo" gisa sailkaturik zeuden.\n2009an Saint-Laurent-des-Hommes udalerrian 450 unitate fiskal zeuden, 1.033 pertsonek osaturik. Pertsona bakoitzeko diru-sarrera fiskalaren mediana urteko 17.056 euro zen.\n2007an zeuden 44 komertzioetatik, 5 erauzte enpresak ziren, 1 janari enpresa zen, 5 bestelako produktu industrialen fabrikazioko enpresak ziren, 15 eraikuntza enpresak ziren, 6 ibilgailuen saltze eta konpontze enpresak ziren, 3 garraio enpresak ziren, 1 ostalaritza eta jatetxe enpresa zen, 2 finantziazio enpresak ziren, 1 higiezinen enpresa zen, 2 zerbitzu enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 15 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 5 igeltseroak, 1 margolaria, 4 zurginak, 1 iturgina, 1 ile apaindegia eta 1 apaindegia.\n2000. urtean Saint-Laurent-des-Hommes udalerrian 40 nekazaritza-ustiategi zeuden, 588 hektarea erabiltzen.\nSaint-Martial-d'Artenset (4,5 km)\nBeaupouyet (4,7 km)\nSaint-Michel-de-Double (5,5 km)\nSaint-Sauveur-Lalande (5,7 km)\nSaint-Martin-l'Astier (6,3 km)\nSaint-Médard-de-Mussidan (6,9 km)\nBNF: 152520806 (data)\nOrriaren azken aldaketa: 30 azaroa 2019, 21:18.


Yaun-doni Yauni Apostulua eta Ebanyelista\nDeusek ere ez ditu hala ezagut-arazten Yaun-doni Yauniren saindutasuna eta merezimenduak, nola ebanyelioak ematen dioen titulu ohoragarriak deithzen duenean Jesu-Kristoren dizupulu maitea. Egundaino ez da izan laudorio ederragorik, ez eta zuzenkiago emanik. Yaun-doni Yauni galilearra zen, Yaun-doni Yakoberen anaia eta haren ondokoa. Arrantza zuen ofiziotzat. Hogoi eta lau urthetako hein hura zuen izan zenean altxatua apostolutasunerat, eta Salbatzailleak berezi zuenean bere dizipulutzat.\nNausi adoragarriak bertze dizipuluak baino gehiago maitatu zuen Yaun-doni Yauni haren garbitasunagatik. Etzuen deus gorderik harentzat. Bertze dizupuluak askotan haren arartekotasunaz baliatzen ziren zerbeit argitasun nahi zutenean. Jesu-Kristok gure apostuluari ekhartzen zion amudioa heltzen zen pausatzerainokoan bere burua, egin zuen azken afarian, haren bulharreen gainean. Gurutzean ere behatu zion bere buruari bezala; ezen erran zion bere amari, hartaz mintzo zela: huna zure umea; eta Yaun-doni Yauniri erran zion orobat erakustean Biryina saindua: huna zure ama; ohora eta zerbitza zazu zure ama maitea bezala.\nGure sainduak etzuen behinere utzi Salbatzaillea begietarik azken hatseraino: lekhuko aurkhitu zen zilhatu ziotenean, lantzaz, saihets sakratua. Nork erran zertaraino zen dolorez zaurthua ikhusteaz bere Jesus maitea gurutze bati itzatua, eta tormenta guzien erdian! Hortakotzat yakin behar ginduke zenbatetaraino hedatzen zen haren amudioa Salbatzaillearen alderat. Guk erran dezakegun guzia san Krisostomekin batean hau da, Yaun-doni Yaunik behin baino gehiagotan yasan izan zuela martirioa, Multoties martyr est Joannes.\nIzpiritu saindua yautsi zenean apostoluen gainerat, Yaun-doni Petri eta Yaun-doni Yauni bi adiskide handiek, sendatu izan zuten paralitiko bat tenpluko athean. Mirakuillu hark egin zuen haro: izan ziren preso altxatuak eta interrogatuak. Ikhusi zen Jainkoak berak zarabiltzala heien bihotzak eta mihiak: arrantzale harro eta eskolatuak etziren batzu nola mintzatuko ziren, bertzela, hek bezain fermuki eta ederki?\nYaun-doni Yauni ebanyelista azkenekotarik izan zen, apostoluen artean, utzi zuena Judeako erresuma, predikatzekotzat ebanyelioa lekhu arrotzetan. Hedatu zen Asiako bazter zabaletarat; hark eragin eta gobernatu zituen alde hetako elizak, eta beregainki Efesa hiriko eliza. Izarri-arazi zuen gure errelijione saindua. Aski zuen agertzea; bereganatzen zituen berehala guziak. Haren maltsotasunak haren aire modestak, haren arraitasunak, haren hitz sainduen gantzudurak, eta ez gutienik, haren baitan seinalatzen zen garbitasunak, suntsi-arazten zituzten ilhunbe lodienak eta hauts-arazten biotzik gogorrenak.\nDomizien zaritzon enperadore kruel batek, yazarri zioten giriztino guziei. Gure saindua hartua izan zen eta Erromarat eramana. Artiki zuten olio irakiturat; ordean athera zen handik egundaino bezain sendo eta hazkar. Desterratu zuten Patmosko irlarat, eta kondemnatu nekhe dorphe batzutarat. Gure sainduak bazituen ordu hartan lauetan hogoi eta hamar urthe. Izan zituen Jainkoa ganik bere desterruan kontsolazionerik gozoenak. Denbora hartan iskribatu zuen, Jesu-Kristoren manuz, Apokalipsa deithzen den liburua, zeinaren hitz guziak, san Hieromeren arabera, haren bertze misterio baidire.\nYaun-doni Yauni ilki zen hemezortzi ilhabeteen buruan Patmosko irlatik, eta bihurtu zen Efesarat. Hiri hartan eman zuen iskribuz bere ebanyelioa. Huna zergatik. Jesu-Kristoren jainkotasunari nahi zioten heretiko batzuk, damustatzen zuten bere blasfemioez gure eliza saindua. Yaun-doni Yauni zen apostulutarik bakharra oraino bizi zena. Guziek errekeritu zuten agertzeaz bere burua Jesu-Kristoren alde, eta erakutsteaz bertzei nola behar ziren hartu errelijionean etsaien garaitzekotzat. Ezin debekatu zen erortzetik halako galde zuzen bidezko batetarat; ordean lothu gabe lanari, nahi izan zuen egin zadin lehenik barur bat, eta guziak eman zitezen othoitzetan. Horra nola Yaun-doni Yaunik hasi zuen eta osatu bere ebanyelioa, argitua zelarik Izpiritu sainduaz. Suntsi-arazi zituen heretikoen gaixtakeria beltzak, eta eman zuen argi handirat Jesu-Kristoren jainkotasuna. Nekheak eta adin handiak ezindu zuten azkenean, gure saindua: etzen gehiago bera gai heltzekotzat elizarat eta giriztinoen bilkhuetarat: bere dizipuluek zarabillaten. Guti mintzo zen bere azken predikutan: hauk ziren maizenik ahoan zituen hitzak: ene ahur maiteak, elkhar maita zazue, elkhar maita zazue. Haren aditzailleak miretsiak ziren entzuteaz bethi gauza bera. Ihardetsi izan zuen horren gainean Jesu-Kristoren dizipulu maite bati zagokon zuhurtziarekin: huna nola: egia da, bethi gauza bera entzuten duzue ene ganik; ordean gauza hura bera da Jainkoak bereziki manatzen darotzuena. Hura behar den bezala egiten duenak egiten du aski salbatua izatekotzat. Si folum, sufficit.\nJainkoak khoroatu zuen bere loria sainduaz gure apostolua. Hil zen ehun urthetan Efesako hirian, eta haren gorphutza han berean izan zen ehortzia.\nO! Bildots narraio gabea, Biryina bat hautatu duzuna zure amatzat, sor-araz ezazu, othoi, ene biotzean amudio khartsu bat garbitasunarentzat, eta higuntzarik handiena berthute preziatu hura zaurthzen duen bizio laidotsuarentzat. Egizu urrun nadin behatztopatzeko bide lerragarritarik, eta yarraik nakion leihalki zerura daraman bide dohatsuari. O! garbitasunaren Jainkoa, egidazu grazia egotekotzat ene sentsuen gainean atzarria, eta etsai gaixtoak ez dezan har ene baitan eskurik. Biryina saindua, ama amultsua, kondatzen dut zure umei ekhartzen diozuten urrikalmenduaren gainean; eta zuk, o! Jesusen dizipulu guziz maitea, lagun nazazu, zure othoitz onez, maitatzen bihotzaren garbitasuna, zuk hanbat maitatu duzun berthute guziz ederra.


Pentsio duinen aldeko indar erakustaldia - Bizkaiko Hitza\nPentsio duinen aldeko indar erakustaldia\n2018, maiatzak 25 Albisteak, Bizkaia, Ekonomia 436\nOhiko bihurtu zaie astelehenero protesta egitea, eta helburuak lortu bitartean hala jarraituko dutela diote pentsiodunek. Argia da duten aldarrikapena: 1.080 euroko gutxieneko diru sarrera nahi dute, “duintasunez” bizi ahal izateko. Urtea hastearekin batera hartu zituzten pentsiodunek kaleak, eta azken hamarkadetako mobilizaziorik jendetsuena gidatu zuten martxoaren 17an; Hego Euskal Herriko hiriburuetan, 170.000 pertsona inguru atera ziren protesta egitera. Bilbon, zehazki, 115.000 lagun manifestatu ziren, eta argazki bera ateratzeko asmoa dute bihar. Pentsio sistema publiko duina aldarrikatuko dute berriz ere. Jesusen Bihotzetik abiatuko da mobilizazioa, 18:00etan, eta udaletxean bukatuko dute ibilbidea.\nPentsioen auziak aurrekontuen negoziaziotik kanpo egon behar duela uste dute pentsiodunek. “EAJren eta PPren arteko akordioarekin ala akordiorik gabe, aurten %1,6 igotzea eskatzen dugu”. Pentsiodunek egindako presioari erantzunez, eta Espainiako Gobernuko aurrekontuen gatazkaren harira, PPk eta EAJk akordioa erdietsi zuten joan den hilabetean, datozen bi urteetan pentsioak KPI kontsumo prezioen indizearen arabera eguneratzeko. Pentsiodunak “desmobilizatzeko” ahalegina ikusi dute Pentsionistak Martxan plataformakoek EAJk eta PPk hartutako neurrian, eta astelehenean argi adierazi zuten helburuak lortu bitartean mobilizazioekin jarraituko dutela. Pentsiodunek Espainiako Gobernua egiten dute gaur egungo egoeraren erantzule, eta Euskal Herriko alderdi politikoen ordezkariei eskatu diete biharko mobilizaziora joan daitezela. Iñigo Urkullu lehendakariari ere egin diote gonbita.\nEmakumea eta pentsioduna\nEmakume pentsiodunek duten “zigor bikoitza” salatu zuten Euskal Herriko pentsiodunen plataformako kide diren hainbat andrek. Beraien egoera salatzeko agerraldia egin zuten joan den astean, eta salatu zuten gaur egun indarrean dagoen pentsio sistemak “ikusezin” egiten duela soldatapeko lanik gabeko sektorea; kasu gehienetan andreek egiten dutena. “Gutako askok ez dugu aukerarik izan aintzat hartutako lan batean aritzeko, baina bizitza osoa eman dugu lanean; bai etxean eta bai etxetik kanpo. Herri honen aberastasunaren %50 guri esker lortu da, eta, sistema hau manten dadin, beharrezkoa da gure lana. Baina ez digute biderik uzten pentsio duina izan dezagun”.\nPentsioetan dauden ezberdintasunak ere salatu dituzte. “Lanpostu batean lan egin duten emakumeei onartzen zaie erretiro pentsioa. Baina gizonena baino %70 txikiagoa da”.\nPentsionistak Martxan plataformako emakumeek argi dute ezberdintasun hori pentsio sistematik harago doan arazo bat dela. “Sistema bera da [ekonomiko zein politikoa] arazoa”. Hori ikusarazteko, larunbatean kaleak hartzeko deia egin zuten. “Dei berezia egiten diegu enplegutik baztertuta eta gaizki izendatutako etxeko lanak egin dituzten emakume orori, Euskal Herriko hirietako kaleetara irten daitezen pertsona eskubidedunak garela ozen aldarrikatzeko. Ahalegina egingo dugu ikus gaitzaten eta gure lanaren balio erreala ordaindu dezaten”.\nAzken hilabeteetan, Euskal Herriko hainbat eragile politiko eta sozialek babesa eman diote pentsiodunen aldarrikapenei, eta, biharko mobilizazioa jendetsua izan dadin, parte hartzeko deia egin dute askok. Euskal Herriko Eskubide Sozialen Gutuna osatzen duten elkarteen eta sindikatuen kasua da.\nPentsio sistema “goitik behera” aldatzea beharrezkoa dela azaldu zuen Mikel Noval ELAko kideak, plataforma osatzen dutenen izenean. EAJk eta PPk pentsioen eremuan erdietsi duten akordioa “adabaki” gisa izendatu zuen Novalek, eta herritarrak “desmobilizatzeko” ahalegina nabari duela. “Kalera ateratzen diren pertsonak etxean geratzeko bi urteko adabakia jarri dute”. Novalek gogorarazi du populazioaren kopuru handia dela pentsioduna. “Biztanleriaren %24 dira, eta jasotzen duten batez besteko kopurua oso txikia da: 1.157 euro EAEn, eta 1.070 Nafarroan. Pentsioena eztabaida politikoa da, ez teknikoa”.\nLAB sindikatuko Bea Martxuetaren esanetan, sistema pribatizatzea dute helburu. “Alternatibak egon badaude, eta egingarriak dira: soldata duinak, enplegu duinak eta zerga sistema progresioa. Horiek dira egoera iraultzeko dauden alternatibak. Eta hau guztia lortzeko borrokan jarraituko dugu”.\nEuskal Herriko Eskubide Sozialen Gutuna osatzen duten eragile eta sindikatuek zein Pentsionistak Martxan plataformako kideek, biek azaldu dute pentsio duinen aldeko eskaera egitea gizarte osoari dagokiola, eta ez soilik gaur egun pentsioa jasotzen dutenei. Biharko protestara gehitzeko deia egin dute horregatik.


Botanika Gastronomika | Blasenea Mintegia\nLandare 100% ekologikoak, freskoagoak ezin, eta kalitatezkoak.\nBlasenean landare jangarrien aniztasunean sinistu eta maite dugu, eskeintzen dizkiguten itxura, zapore eta kolore anitzak ikusgarriak baitira. Gure grinak urtero 800 bat landare barietate desberdin lantzera eramaten gaitu.\nBlasenea, Zarauzko Elkano auzoan dagoen familiarteko mintegia da, mendian eta itsasotik urbil kokatua, San Blas ermitaren ondoan eta hortik datorkio izena. Orain dela 15 urte sortua, Euskal Herriko lehen mintegi ekologiko bezala.\nLandare aukera zabala lantzen dugu, barietate ezagunetatik hasi eta antzinako barietate, ezezagun eta xelebreak lantzeraino... bokazioa da. Eskuz, naturalki eta era ekologikoan lantzen ditugu gure landareak: eguzkia, hazi eta lur ekologikoak, iturburuko ura eta... mimo eta ardura haundiz. Ez dugu ulertzen landareak behartzen dituen nekazaritzarik, zapore eta osasun aldetik ezertan laguntzen eztuena. Gu naturak eskeintzen dituen baliabideetaz osatzen gara... horrek arreta, buruhauste, eta lanordu asko eskatzen digu... baina sortzen eta eskuragarri jartzen ditugun produktuak ezinhobeak dira zentzu guztietan eta hori da gure helburua...!! Zapore ezinhobeak eta Osasuna!!!\nGure produktuen katalogoa nahi al duzu?\nbete zure e-posta eta bidaliko dizugu.\nElkano Auzoa, 803\n20200 Zarautz (Gipuzkoa)\nT. 625 705 857\n⇾ Castellano ⇽


Bakarkako Terapia - Terapiagestalt\nHaurdunaldia eta erditu osteko zaintzari zuzendutako lan terapeutikoa\nHaurrak eta nerabeak, familia-terapia\nTalde-terapia eta garapen pertsonalerako taldeak\nProiektu eta Artikuluak\nBakarkako terapian, terapiara ekarri zaituen arrazoia landuko dugu, baita bidean sortu daitezkeen beharrak ere. Lehenengo saioetan, arazoa ikuspegi zabalarekin aztertuko dugu, bizi duzun errealitatea osotasunean kontutan hartuz. Gehienetan, saio bakoitzean zuk ekartzen dituzun gaiak landuko ditugu. Pixkanaka, konfiantza eta harreman terapeutikoa sendotzen den heinean, eremu gatazkatsuagoak landu ahalko ditugu eta osasuna berreskuratzeko aurrerapausoak emango dituzu.\nBakarkako terapian, asteroko saioak egingo ditugu, garrantzitsua baita terapiak zure bizitzan presentzia iraunkorra izatea. Terapiaren iraupena aldakorra da, terapiara ekarri zaituen arrazoiaren araberakoa. Hau da, arazo konkretu bat konpondu nahi baduzu, arazo horri bide ematean, terapia amaitutzat joko dugu. Beste batzuetan, aldiz, bizitzan aldaketa sakonagoa egin nahi duzu, eta horrek prozesu terapeutiko luzeagoa eskatuko du.\nNoiz da laguntza terapeutikoa eskatzeko momentu egokia?\nEstresa, antsietatea edo larritasun egoerak bizi dituzunean.\nDolua, banaketa, gaixotasun bat edo beste mota bateko galera bati aurre egiteko laguntza behar duzunean.\nAdikzioa, beldurrak edo obsesioak badituzu.\nDeprimituta bazaude, bizitzari zentzua hartzen ez badiozu edo ez baduzu ezertarako motibaziorik aurkitzen.\nEmozio- eta/edo harreman-arazoak badituzu.\nPentsatzeko, ekiteko edo sentitzeko duzun moduak arazoak ematen dizkizunean.\nElikadura arazoen aurrean.\nEdozein krisi egoera bizitzen ari bazara; existentziala, bikote-harremanean, familian edo lanean.\nAzken finean, laguntza eskatzeko momentu egokia da bizitzan aurrera egiteko laguntza behar duzula sentitzen duzunean.


Sohütarrek gaur ekingo diote maskaraden bideari — dantzan.eus\nHemen zaude: Hasiera › Hemeroteka › Sohütarrek gaur ekingo diote maskaraden bideari\nSohütarrek gaur ekingo diote maskaraden bideari\nHartza eta buhaminak berreskuratuko dituzte saioetan\nKabana handia, Pitxu, Jauna, Anderea, Buhame erregea, Pinke eta Gabaston pertsonaiek sohütarren aurpegia izango dute gaur eta apirila bitartean Zuberoan emango dituzten ikuskari guztietan. Horiekin batera, berriz, aspaldian ageri ez diren pertsonaiak berreskuratuko dituzte, hartza —jatorriz maskaradetako pertsonaia funtsezkoa da—, eta buhaminak edo buhame emakumeak, hain zuzen. 10:00etan hasiko dute festa sohütarrek barrikada hausteekin, eta 15:00etan ekingo diote emanaldiari.\nBerrogeita bost jokalarik hartuko dute parte aspaldian Sohütan izan ez den ikusgarrian, izan ere, hogeita hamalau urte dira azken maskarada herri horren esku egon zela. Ordea, pastoralak herrian elkarretaratzeko sortu duen ohiturari bide luzeagoa ematea erabaki zuten, eta maskarada antolatzeari ekin zioten. Ohikoa da pastoralak antolatzen dituen herriak ondoren maskaradari eustea, eta horixe gertatu da Sohütan ere. Jean-Louis Davantek idatzitako Xiberuko Makiak pastorala antzeztu zuten duela bi urte.\nMakien gorabeherekin amaitu eta berehala hasi ziren maskaradaren lehen urratsak ematen, 2001eko irailean. Pastoralerako egindako lan eskergari jarraituz lanari heldu zion Mixel Belhartzek, dantzariak eskolatzen eta musika doinuak apailatzen.\nEra berean, protagonisten inguruan dabilen gizarte baztertuaz, beltzeriaz, gauterez eta buhameen munduaz, Alain Gimon eta Battitta Berrogain arduratu dira. Protagonisten azalean, berriz, pastoraletan agertutakoak ikusi ahal izango dira.\nOhiturei jarraituz gaurko egunarekin herrian bertan denbora luzean egindako lana erakutsi, handik abiatu, eta Zuberoako txoko anitzetara helduko dira Pitxu eta bere lagunak. Inauteen giroa eskainiko dute apirilaren 13ra arte, azken saioa ere etxean emanez, Hoki auzunean. Tartean, Urdiñarbe, Ligi-Atherei, Mitikile, Maule, Gamere-Zhiga, Muskildi, Arrokiaga, Atharratze, Altzürükü, Larraine, Barkoxe, Idauze-Mendi eta Altzai bisitatuko dituzte.


Galdera-erantzunak atalean, konpostajea, birziklapena, murrizketa eta berrerabilpenaren inguruan sortu ohi zaizkigun duda eta galderak bildu ditugu.\nZure duda edota galderaren erantzuna ez baduzu aurkitzen, bidal iezaguzu horretarako prestatu dugun “Herritarren galderak” atalaren bitartez. Ahal bezain azkarren erantzungo diogu zure galderari.\nOharra: webgunean zure izena bakarrik bistaratuko da. Ez da beste daturik publikatuko.\nHondar organikoen fermentazio naturalaren emaitza da. Fermentazio hori basoan egiten denaren berdina da. Fermentazioak basoko lur hezearen usaina du, eta zakutan erosten dugun landare-lurra bezalakoa da.\n(Urola Erdiko Mankomunitatea)\nZer egin behar dut arrainak usainik ez botatzeko?\nSukaldeko paper xurgatzailearekin bilduta sartu kuboan. Horrela, paperak arrainaren hezetasuna xurgatuko du eta ez du usainik botako.\nOntzi arinek leku asko hartzen didate eta ezin ditut etxean eduki, zer egin dezaket?\nOntziek leku gutxi hartzeko, hustu ondoren, barruan duten airea kenduko diegu. Oso erraza da: ontziak trinkotzeko, aski da horiek ondo zanpatzearekin.\nOntzi arinak (jogurt poteak, latak, tetabrick-ak...) garbitu egin behar dira?\nEz, ez da derrigorrezkoa ontziak garbitzea. Hala ere, usainak ekiditeko, janari-hondar handiena urarekin kentzea aholkatzen dugu.\nEtxean konposta egin nahi dut, leku asko behar dut?\nEtxean konpostatzeko lursail edo lorategi txiki bat nahikoa da. Konpostagailua lorategiaren edozein txokotan jar daiteke. Baldintza bakarra zuzenean lurrarekin kontaktuan egotea da.\nEtxean konposta egiteak lan asko du?\nEz. Sukaldeko hondar organikoak konpostagailuan bota behar dira organikoaren kuboan utzi beharrean, besterik ez. Aldian-aldian, sendotzeko gehigarria bota eta irauli egingo dugu. Etxean konpostatzea erraza da.\nZer gertatzen da konpostagailua betetzen denean?\nOso zaila da betetzen, hondar organikoek bolumenaren %80a galtzen dutelako. Gainera, konposta ateratzen joango gara, beharren arabera, landare-lur edo ongarri gisa erabiltzeko.\nEtxeko konposta egiten hasi naiz, zenbat denbora behar dut konposta lortzeko?\nKonposta giro-tenperaturaren arabera egiten da. Udan hiru hilabete inguru behar ditu eta neguan bost.\nSukaldean eginiko hondakin organikoak konpostagarriak dira?\nBai. Bestelakorik esan izan bada ere, sukaldean eginiko hondakin organikoak zein fruitu eta animalien oskol eta hezurrak konpostagarriak dira. Sukaldatutako hondakin organikoekin lortutako konposta kalitate oneko ongarria da.\nKonposta egiteak usain txarra sortzen du?\nEtxeko konpostak ez du usain txarrik sortu behar. Usain txarra tratamendu eskasaren adierazle da. Usain txarra badu, informazio bulegora (900 776 776) jotzea aholkatzen da. Teknikari batek behar beste azalpen emango dizu edo, bestela, zure etxera joango da arazoa konpontzeko.


Eraman running- eta trail-saioetan Ternua etxearen gizonentzako erabilera anitzeko HELIX galtzak. Sendoak, arinak eta transpiragarriak dira, eta hiking, mendi-ibilaldi, trekking eta antzeko jardueretan erosotasun eta mugikortasun bikainak emateko diseinatuta daude. Alboan, patrika kremaileradun bat dute, eta gerrialdea elastikoa eta leuna da. Horrez gain, PFCrik gabeko uraren kontrako tratamendua dute, bai eta zati islatzaileak ere, ikusgarritasuna areagotzeko.\nGaltza tekniko, arin eta elastikoak, Shellstretch ehunarekin eginak. Kremaileradun patrika albo batean, gerri elastiko leuna eta kremailerarekin eta hauspoarekin estutzeko barrenak, eroso egoteko ariketa egin bitartean. Gainera, uraren aurkako tratamendua dute, PFC gabekoa, eta xehetasun islatzaileak, errazago ikus gaitzaten.


ALBISTEAK MAITANE GAZO: “Petronorren Geldialdia onuragarria da guztiontzat”\n-Muskiztarra zaren aldetik, nolako ekarpena egiten diote Petronorren geldialdiek herriari, zure ustez?\nDexente igotzen da kalean dabilen jende kopurua, jendea nonahi ageri da eta herrian kontsumo handiagoa eta mugimendu gehikago dagoela antzematen da. Horrenbeste jende egotea probetxugarria da guzti-guztiontzat: saltokientzat, ostalarientzat, hotelentzat eta alokatzeko etxebizitzak dituzten herritarrentzat.\nMuskizko elikagai-dendek eta supermerkatuek ere igarri behar dute, izan ere, askok, tabernetan bazkaldu beharrean, elikagaiak dendetan erosten dituzte.\n-Konbertsio Unitatean egindako aurreko Geldialdia izan da “La Hoguera” jatetxean bizi duzuen lehena. Nolako eragina izan du zuen negozioan?\nHazkunde handia dago bazkalorduko zerbitzu kopuruan Geldialdiko langileak artatzeko. Ohiko menu kopurua hikoiztu dugu. Geldialdian, 90 menu eman ditugu egunero, eta zenbait egunetan 100 baino gehiago. Hortaz, eragin ekonomikoa garrantzitsua da.\nGainera, guk bertako hornitzaileei erosten dizkiegu elikagaiak, eta horrela, eragina negozio txikietara ere iristen da. Nire ustez, Petronorren Geldialdia onuragarria da guzti-guztiontzat.\n-Jendea kontratatu behar izaten duzue honelako egoeretan?\nBai. Puntako orduetan, bereziki bazkalorduetan, laguntza behar izaten dugu, hemen egoten garenok iritsi ezinik ibiltzen garelako. Geldialdietan langile gehiago behar ditugu eta jende gehiago kontratatu ohi dugu zerbitzua emateko eta bezero guztiak artatu ahal izateko.\n-Nola prestatzen zarete geldialdietarako?\nOrdutegi aldaketak egiten ditugu langileen artean, puntako orduetan elkarri laguntzeko, bereziki bazkalorduetan.\nHorrekin batera, lehen esan dudan bezala, jende gehiago kontratatzen dugu eta elikagaien horniketa handiagoa egiten dugu; kopuru handiagoetan erosten ditugu. Gero, bazkariak prestatzerakoan ere, plater gehiago lantzen ditugu, noski.\n-Nola garatzen ari da oraingo Geldialdia?\nAurrekoarekin konparatuz, pertsona gutxiago dago, agian etenaldi txikiagoa delako edo, baina Aurrera egiten joan da. Pixkanaka jendea etortzen hasi da, astez aste, eta orain topera gaude.


December 2014 – Ikasle eta irakasle\nIKTak eta euskara\nHilaren 17an egin zen Bilbon IKTak eta euskara gaiaren inguruko mintegia. Egin dute laburpena Irekian; dagoeneko hasi da Josu Orbe (@jorbe) bertan gertatutakoari buruzko erreferentziak jasotzen; Pello Urzelai eman du Berriaro blogean bere da iritzia… Ruben Olveirak bere laburpena egin zuen Deian… gazteleraz (eta Iñaki Anasagastik bere blogean jaso): [Enlace roto.].\nEgunean zehar, maiz hartu nuen susmoa nor bere liburuaz hitz egitera zetorrela izan zen. Hala ere, gogogoeta batzuk. Lehenik eta behin, Patxi Baztarrika sailburuordeak eginiko adierazpen bat egin zitzaidan deigarri: euskararen bizi-iraupena ziurtaturik dagoela, baina bizi-poza ere beharrezko duela.\nGainontzeko partaideek esandakoetatik, Google enpresako ordezkariak esandakoa ekarri nahi dizut. Bai, Google erraldoiak batzuetan aurpegia ere ba omen dauka; Luis Colladorena mintegi honetan. Hiru oinarri aipatu zituen: erabiltzaileak, erramintak eta edukiak. Bere esanetan, hirugarrenean ei dabil euskara hankamotz. Bestalde, Microsoft eta Google izan ziren, besteak beste, mintegian. Biak enpresa handi-handiak, eta negozioaren bila ibiltzen direnak, jakina. Euskarazko produktuak lantzeko ba ote dago nahiko merkaturik? (edo balizko etekinik, jakina)\nErremintak egon badaude, maila batean; hala ere, bertan esandakoetatik erabilera ez dator errealitate horrekin bat. HABEren ordezkariak aipatu zuen erakundeak dituen webguneetara iristen direnetatik % 17ak baino ez duela nabigatzailea euskaraz konfiguraturik; Izenperenak, berriz, dexente jaitsi zuen portzentaje hori.\nLaburbilduz, ziberespazioan ez gara azkenak… baina badago bidea egiteko, autokonplazientzia alde batera utzita. Hizkuntza handiek guztiz jan ez gaitzaten, behintzat.\nPosted on 2014/12/26 Categories ekitaldiak, euskara, hizkuntzak, iritziak, teknologiaTags euskara, HPS, IKT, mintegiak1 Comment on IKTak eta euskara